Panduan Urus Passport Terbaharu Supaya Tak Kalut & Kusut, Baru Boleh Bercuti!

Umum mengetahui bahawa urusan perbaharui passport perlu dilakukan secara atas talian dan hanya boleh walk-in untuk permohonan baru, warga emas, OKU, kanak-kanak 12 tahun ke bawah dan jemaah haji.
Walaubagaimanapun, segelintir orang awam mengalami masalah ketika urusan perbaharui passport kerana tidak mengikut syarat-syarat yang ditetapkan. Jadi, bagi melancarkan proses, berikut merupakan panduan urusan passport supaya lebih teratur dan tak kusut.

Baca juga: Tiada Lagi Walk-In, Ini Cara Renew Passport Secara Online
PANDUAN URUSAN PASSPORT TERBAHARU SUPAYA TAK KALUT & KUSUT

Akhirnya selesai urusan passport untuk seluruh keluarga. Saya kongsikan panduan supaya anda tak perlu kalut dan kusut macam saya.

– Benda paling utama untuk tekankan ialah walk-in hanya untuk golongan berikut:

Permohonan baru.
Kanak-kanak bawah umur 13 tahun.
OKU
Pelajar yang akan menyambung pelajaran.
Jemaah Haji.

Korang klik je la pautan ini dan buat permohonan online: di sini.

Sediakan siap-siap:
1. Maklumat passport terdahulu.
2. Gambar ikut spesifikasi (kena besarkan sebab banyak sangat kisahnya). Pastikan latar belakang putih, pakaian gelap dan jangan scan! Minta kedai gambar email atau masukkan dalam thumb drive.

3. RM200 untuk dewasa atau RM100 untuk kanak-kanak, OKU dan Warga Emas. Boleh guna FPX atau kad kredit.
4. Cetak resit bayaran. Nak ambil passport nanti kena bawa.
5. Permohonan online ni sekejap sahaja boleh dapat maklum balas. Tak sampai 24 jam kita dah boleh semak di portal. Kalau email, lambat sikit nak dapat. Kalau lulus, boleh terus ambil passport di Pejabat Imigresen yang kita tetapkan. Kalau di UTC Perak, saya nampak boleh walk in je. Tiada nombor khas diperlukan.
6. Kalau tak lulus, tarik nafas dalam-dalam, it’s going to be a long and tedious journey. Antara sebab proses pembaharuan tergendala adalah gambar tidak ikut spesifikasi dan cap jari tiada dalam rekod.

7. Masalah utama nak siapkan passport adalah nak dapatkan nombor giliran untuk proses passport. Bila dah lengkapkan butiran gambar, cap jari dan pembayaran, laju je.
Tak sampai satu jam boleh siap. Kalau macam di Ipoh, kena dua kali beratur. Satu untuk masuk UTC, lagi satu untuk ambil nombor giliran di Jabatan Imigresen. Tempat lain mungkin berbeza dari segi kaedah dan waktu operasi. Pastikan semak dahulu di laman web.
Tips tambahan dari saya:

– Jangan buat last minute. Kalau boleh, sebulan awal dah rancang dah hari apa nak perbaharui passport.
– Cari masa off peak. Minggu lepas saya pergi waktu cuti sekolah. Memang ramai Ya Amat. Harini, kurang sedikit orang nak kejar nombor giliran.
– Kita nak beratur lama. Pastikan bawa kudap-kudap dan air. Bawa bahan bacaan. Nak lagi sedap, bawa kerusi lipat.
– Jangan lupa ucapkan terima kasih kepada Pegawai yang melayan di kaunter. Bukan mereka yang putuskan untuk laksanakan kaedah yang rumit ini. Mereka pun manusia. Mereka pun penat. Kita nak orang senyum, tapi kita pula muka bengis.
Sumber: Facebook Ahmad Firdaus


Protein Yang Mana Lebih Elok Untuk Penyakit Diabetes? Haiwan Atau Tumbuhan?

Umum mengetahui, pesakit diabetes perlu mengawal pengambilan gula, lemak, karbohidrat serta protein dalam kehidupan seharian agar tidak mengganggu bacaan gula dalam darah.
Bagi pesakit diabetes, anda masih perlu ambil protein dalam diet namun ia perlulah daripada kumpulan protein yang ideal dan sesuai. Tujuan pengawalannya adalah demi memastikan kesihatan sistem kardiovaskular pesakit kencing manis kerana ia adalah salah satu daripada komplikasi penyakit ini.

Baca juga: Cuba Petua Dikongsi Oleh Doktor Ini Untuk Elak Serangan Gout
PROTEIN YANG MANA LEBIH ELOK UNTUK PENYAKIT DIABETES
Menerusi sumber Hello Doktor, sebuah kajian yang dijalankan terhadap 44 pesakit diabetes jenis 2 selama 6 minggu, didapati bahawa pengambilan protein dalam diet mereka adalah kunci yang utama.

Protein dari haiwan dilaporkan mampu membantu mengawal berat badan dan kadar gula dalam darah namun mungkin menyebabkan kerintangan insulin.

Selain itu, ia juga mampu menurunkan kadar asid urik yang boleh jadi punca kondisi lain seperti penyakit buah pinggang, batu karang, gout dan lain-lain.
Manakala, protein dari tumbuhan pula dilaporkan mampu membantu sistem metabolik selain mengurangkan risiko episod serangan kardiovaskular akibat kencing manis.

Selain itu, ia juga mampu meningkatkan kadar tekanan darah diastolik dan HbA1c yang tidak akan berlaku jika pesakit mengambil protein dari sumber lain.
PROTEIN YANG MANA SATU LEBIH BAIK?

Kedua-dua protein ini mungkin akan membawa pro dan kontra yang agak serupa lantas menjadikan ia adalah suatu pilihan yang agar sukar untuk ditentukan.
Pun begitu, kajian tersebut juga telah menyatakan apa yang jauh lebih penting di dalam peratusan pengambilan kelas nutrisi di dalam diet pesakit iaitu:

30% kalori dari lemak
40% kalori dari karbohirat
30% protein haiwan atau protein tumbuhan atau gabungan kedua-duanya

Contoh sumber terbaik dari haiwan:

Daging lembu
Daging ayam
Ikan salmon
Ikan tuna
Telur
Yogurt
Kerang

Contoh sumber terbaik dari tumbuhan:

Tempe
Kacang hijau
Kacang pis
Brokoli
Bayam
Asparagus
Ubi kentang

Jenis protein itu sendiri bukanlah satu isu besar asalkan anda masih ambil kelas nutrisi ini di dalam kuantiti dan kualiti yang tepat.
Sumber: Hello Doktor


PRU15: 25 Senarai Promosi Makanan & Minuman Untuk Pengundi, Hanya Tunjuk Jari Berdakwat!

Debaran Pilihan Raya Umum ke-15 (PRU15) semakin dirasai dan lebih 21 juta pengundi berdaftar dijangka akan menunaikan tanggungjawab mereka.
Berita baik buat anda semua, selepas membuang undi, anda boleh menikmati beberapa promosi makanan dan minuman dengan hanya menunjukkan dakwat biru di jari telunjuk anda.

Baca juga: PRU15: Apa Yang Akan Jadi Kepada Negara Kalau Anda Tak Keluar Mengundi
25 SENARAI PROMOSI MAKANAN & MINUMAN, HANYA TUNJUK JARI BERDAKWAT
Jangan lepaskan peluang menarik ini.

1. Pondok.Kueh JB

Mana yang balik Johor untuk mengundi jom serbu Pondok.Kueh JB Ahad ni dan tunjuk jari biru anda untuk redeem 250 desserts percuma untuk 250 pelanggan pertama.
2. Kopi Saigon

Tunjuk je jari yang dah dicalit dakwat kepada barista sebagai bukti yang korang sudah jalankan tanggungjawab sebagai pengundi, kemudian korang boleh claim Kopi Saigon (M) dengan minimum pembelian 2 cawan kopi.
3. GSC

Tanpa pembelian tiket wayang, boleh dapat percuma popcorn!
4. Tealive Asia

Sah untuk minuman bernilai RM10 & ke bawah.
5. OLDTOWN White Coffee Malaysia

Percuma satu Oldtown White Coffee dengan setiap pembelian makanan.
6. TGI Fridays Malaysia

Diskaun 15% untuk semua jenis burger.
7. Marrybrown

Dapatkan FREE 1-pc MB Crispy Chicken pada 19hb November 2022 dengan sebarang pembelian kombo!
8. Bean Jr 豆仃仔

9. Coolblog Malaysia

10. Gong Cha Malaysia

11. Salad Atelier

12. Street Churros Malaysia

13. 鹿角巷 The Alley Malaysia

14. Secret Recipe Malaysia

15. MyLaksa Malaysia

16. Hokkaido Baked Cheese Tart

17. Nando’s

18. Daboba Malaysia

19. KOI Thé Malaysia

20. US Pizza Malaysia

21. CU Malaysia

22. MyeongDong Topokki

23. IKEA

24. Sushi King

25. Kenny Rogers Roasters

Selamat mengundi!


PRU15: 5 Calon Ahli Parlimen ‘Luar Biasa’ Yang Mampu Buat Kejutan

Pilihan Raya Umum ke-15 (PRU15) pada 19 November depan bakal menyaksikan pertembungan calon berprofil tinggi di beberapa kawasan yang dianggap ‘panas’. Ramai nama besar dalam politik tanah air telah pun mengesahkan penyertaan dalam PRU15 apabila menghantar borang penamaan calon pada 5 November.
Sudah pasti ada beberapa calon bertanding yang berjaya menarik minat dan membuatkan seluruh rakyat ternanti-nanti dengan keputusan PRU-15 kelak. Berikut merupakan antara 5 calon Ahli Parlimen bertanding yang menjadi bualan ramai dan mampu membuat kejutan.

Baca juga: 7 Info Penting Yang Generasi Muda Perlu Tahu Sebelum Keluar Mengundi
5 Calon Ahli Parlimen Yang ‘Panas’ & Menyerlah Menjelang Pilihan Raya
1.Datuk Johari Abdul Ghani

Antara calon yang perlu diberi perhatian dalam PRU kali ini ialah bekas Menteri Kewangan Kedua, Datuk Seri Johari Abdul Ghani, yang akan bertanding di kerusi Parlimen Titiwangsa.

Selepas berkhidmat sebagai Ahli Parlimen dari 2013 hingga 2018, dan Menteri Kewangan Kedua dari 2016 hingga 2018, beliau tewas di kerusi itu kepada Datuk Seri Rina Harun, yang ketika itu bersama Pakatan Harapan. Bagaimanapun, beliau terus berkhidmat di kawasan itu dan kini merupakan ketua UMNO Wilayah Persekutuan.
Untuk ‘pertempuran’ PRU-15 kali ini, beliau akan menentang wakil Amanah’s iaitu Khalid Samad, wakil MUDA Siti Rahayu Baharin (Cikgu Ayu), wakil Bersatu Wan Ahmad Fayhsal Wan Ahmad Kamal, dan wakil PAS Dr Rosni Adam. Sementara itu, Rina akan bertanding di kerusi Sepang sebagai calon Bersatu.
Merupakan seorang akauntan mengikut profesion, Johari memulakan kerjayanya di firma perakaunan antarabangsa Peat Marwick & Company. Sejak itu, beliau telah memegang beberapa jawatan kanan dalam arena korporat dan telah membantu syarikat-syarikat terkenal di Malaysia.
2.Young Syefura Othman

Dalam usaha menarik lebih ramai pengundi Melayu di Bentong, Pahang, DAP telah menamakan bekas ADUN Ketari, Young Syefura Othman sebagai calon mereka untuk kerusi itu. Dr Azmi berpendapat bahawa parti itu lebih memilih Young Syefura dari penyandang Wong Tack kerana beliau tidak mendapat sokongan daripada pengundi Melayu sejak PRU14.
Wong Tack menang dengan menewaskan presiden MCA Datuk Seri Liow Tiong Lai dengan lebih 2,000 undi, yang dianggap sebagai margin yang sangat tipis.
Bukan itu sahaja, saingan di kerusi Bentong pasti menarik kerana calon berusia 33 tahun itu lebih popular dalam kalangan penduduk tempatan berbanding Wong Tack, kata setiausaha agung Anthony Loke Siew Fook seperti dilaporkan New Straits Times.
Jawatankuasa DAP Negeri Pahang juga telah mengesyorkan Young Syefura sebagai calon pilihan. Syefura atau lebih dikenali sebagai Rara, merupakan lulusan Diploma Kejururawatan dan telah bekerja selama setahun sebagai jururawat swasta sebelum membuka klinik bekam dan akupunktur di Puncak Alam bersama abangnya.
3.Datuk Dr. Asyraf Wajdi Dusuki

Seterusnya, turut dalam senarai itu ialah Ketua Pemuda UMNO Datuk Dr Asyraf Wajdi Dusuki.
Jika sebelum ini beliau masih tidak pasti bertanding di kawasan mana dan dikatakan diboikot oleh parti, namun semasa hari penamaan calon beliau telah mengumumkan akan bertanding di Parlimen Gerik.
Asyraf berkelulusan dari Universiti Islam Antarabangsa Malaysia dengan memiliki Ijazah Sarjana Muda Perakaunan. Beliau kemudiannya melanjutkan pelajaran di Universiti Loughborough, di mana beliau memperoleh dua ijazah: Sarjana Sains dengan Kecemerlangan (Ekonomi Islam, Perbankan dan Kewangan), dan Doktor Falsafah (Perbankan dan Kewangan Islam).
4.Syed Saddiq

Presiden Parti Ikatan Demokratik Malaysia (Muda), Syed Saddiq Syed Abdul Rahman diumumkan kekal bertanding bagi mempertahankan kerusi di Parlimen Muar pada Pilihan Raya Umum ke-15 (PRU15). Pencalonan Syed Saddiq itu diumumkan oleh Timbalan Presiden Muda, Amira Aisya Abd. Aziz pada 2 November lalu.

Membawa semangat anak muda, Syed Saddiq yang merupakan penyandang kerusi berkenaan dijangka akan berentap dengan calon BN, Helmy Abdul Latif dan calon PN, Abdullah Husin. Pada PRU14, Syed Saddiq yang merupakan calon Pakatan Harapan (PH) daripada Bersatu menewaskan penyandang kerusi Parlimen Muar ketika itu, Datuk Seri Razali Ibrahim (BN) dan Abdul Aziz Talib (Pas) dengan majoriti 6,953 undi.

5.Khairy Jamaluddin

Siapa yang tidak mengenali Khairy Jamaluddin bukan? Mengumumkan bakal bertanding bagi Parlimen Sungai Buloh, beliau dianggap sebagai “peneraju” oleh Barisan Nasional (BN) dan merupakan salah seorang ahli politik yang namanya sedang meningkat naik. Namun begitu, ramai yang mempersoalkan apabila beliau dicalonkan di Parlimen Sungai Buloh semata-mata beliau merupakan Menteri Kesihatan dan di kawasan berkenaan mempunyai Hospital Sungai Buloh.
“Itu bukan satu-satunya sebab saya datang ke Sungai Buloh. Saya dah tiga penggal menjadi wakil rakyat di Rembau. Rembau ini ada kawasan kampung dan juga kawasan pinggiran bandar. Saya telah buat yang terbaik untuk membangunkan Rembau. Terima kasih kepada semua pengundi Rembau atas sokongan anda,” katanya dalam satu temu bual Sinar Harian.
Beliau juga pernah berkhidmat sebagai Menteri Belia & Sukan pada tahun 2013-2018.
Ketika ini, Khairy akan bertanding di Sungai Buloh pada PRU15, selepas Tampin atau Kuala Pilah. New Straits Times melaporkan beliau terbuka kepada mana-mana kerusi yang parti politik mahu beliau menang. Parlimen Sungai Buloh juga memperlihatkan pertembungan tujuh penjuru antara BN, Perikatan Nasional (PN), Pakatan Harapan (PH), Parti Rakyat Malaysia (PRM), Gerakan Tanah Air (GTA) serta dua calon bebas.


PRU15: 7 Info Penting Yang Generasi Muda Perlu Tahu Sebelum Keluar Mengundi

PANDUAN PRU15
Pilihan Raya Umum ke-15 (PRU15) yang bakal diadakan pada 19 November ini menyaksikan rakyat Malaysia sekali lagi bakal menunaikan tanggungjawab membuang undi bagi menentukan parti yang akan dipilih untuk menerajui kerajaan bagi penggal seterusnya.

Bagi mereka yang mempunyai pengalaman membuat undi sebelum ini, pastinya sudah biasa dengan langkah-langkah atau ‘pantang’ larang yang perlu dilakukan menjelang hari mengundi atau semasa pengundian. Namun buat generasi muda yang bakal pertama kali keluar mengundi, pasti anda tertanya-tanya apa yang harus dilakukan sebelum melunaskan tanggungjawab sebagai rakyat Malaysia yang prihatin ini bukan?
Berikut 7 perkara penting yang generasi muda perlu tahu sebelum keluar mengundi pada 19 November nanti!

Baca juga: PRU15: Pertama Kali Nak Mengundi? Ini Panduan Berguna Untuk Anda

7 INFO PENTING YANG GENERASI MUDA PERLU TAHU SEBELUM KELUAR MENGUNDI
1. Check MYSPRSemak

Perkara pertama yang penting untuk anda lakukan sebagai pengundi generasi muda adalah dengan melayari laman web MySPRSemak terlebih dahulu. Untuk apa? Lawan web SPR ini adalah laman web rasmi Suruhanjaya Pilihan Raya untuk anda menyemak lokasi mengundi anda nanti. Hanya letakkan nombor kad pengenalan yang sah, anda boleh tahu lokasi mengundi dan waktu mengundi serta DUN di kawasan anda.

Selain daripada portal, MySPR Semak turut menyediakan inisiatif lain yang memudahkan lagi pengundi untuk menyemak sendiri maklumat penting mereka dengan memuat turun aplikasi MySPR Semak seperti pautan link di bawah:

Apple Store: https://apps.apple.com/my/app/myspr-semak/id1262263101
Google Play: https://play.google.com/store/apps/details

Bagi kaedah hotline pula, para pengundi boleh terus menghubungi nombor 03-88927018 untuk membuat semakan menerusi panggilan telefon terus kepada pihak SPR.
2. Rancang perjalanan untuk pengundi yang tinggal jauh

Bukan semua dalam kalangan kita yang tinggal berdekatan dengan tempat mengundi yang berdaftar bukan? Senang untuk pemahaman ramai, bukan semua dalam kalangan kita yang tinggal di kampung halaman. Jadi, apa yang anda perlu lakukan adalah rancang perjalanan seawal yang mungkin. Untuk anda yang memandu, pastikan memulakan perjalanan sekurang-kurangnya dua hari sebelum tarikh mengundi bagi mengelakkan terperangkap dalam kesesakan jalan raya.
Anda juga disarankan ‘car pool’ atau berkongsi kereta bersama keluarga atau rakan jika ingin menuju ke destinasi yang sama. Bukan sahaja boleh mengurangkan kesesakan jalan raya, anda juga boleh berjimat cermat!
Diskaun tiket flight Malaysia Airlines.
Buat anda yang ingin menggunakan pengangkutan awam, buat pembelian tiket awal supaya tidak kehabisan tiket! Ada beberapa jenis pengangkutan awam yang anda boleh pilih  iaitu bas, keretapi, tren ETS dan kapal terbang. Apa yang menarik adalah ada beberapa jenis syarikat pengangkutan awam yang menawarkan diskaun sempena PRU-15!
3. Kenali calon adun & parlimen
Foto Datuk Seri Johari Abdul Ghani- Parlimen Titiwangsa
Paling penting sekali sebelum mengundi, anda haruslah buat sedikit kajian tentang calon bertanding. Ambil tahu latar belakang calon dan semak prestasi calon tersebut jika beliau pernah memenangi PRU di mana-mana bahagian.
Hal ini sangat penting kerana calon dipilih bakal memperjuangkan nasib penduduk setempat dan membantu rakyat yang memerlukan bantuan. Pilih wakil rakyat yang bena-benar ‘bekerja’ dan bukan hanya bertanding untuk kepentingan politik semata-mata.
4. Apa yang anda kena bawa ketika keluar mengundi

Hari mengundi kena bawa apa? Semasa hari mengundi, adalah eloknya untuk anda keluar awal dan pastikan barang yang paling penting sekali iaitu kad pengenalan dibawa sepanjang masa. Sangat mudah, itu sahaja barang paling penting ibarat nyawa untuk anda bawa ke pusat mengundi.
Dokumen lain yang boleh diterima sebagai bukti pengenalan diri adalah Passport Malaysia, Lesen Memandu bergambar, Kad Rasmi pengenalan diri yang dikeluarkan oleh mana-mana pihak berkuasa kerajaan yang mengandungi nama, nombor kad pengenalan dan gambar pemegang.
Bukan itu sahaja, elakkan memakai sebarang jenis pakaian yang melambangkan simbol parti yang disokong. Kena tangkap polis susah nanti!
5.PENGGUNAAN DAKWAT ADALAH WAJIB

1.Pastikan jari bersih sebelum tiba di Pusat Mengundi
2.Celupkan jari telunjuk kiri ke dalam botol dakwat apabila diarahkan.
3.Biarkan dakwat kering di jari.
4.Dakwat pada jari bukan untuk tanda kertas undi. Tandakan kertas undi menggunakan pen yang disediakan.
6.ORANG POSITIF COVID-19 BOLEH MENGUNDI KE?

Individu yang disahkan positif COVID-19 dengan tahap kesihatan yang tidak kritikal akan dibenarkan mengundi PRU-15. SOP yang dikenakan adalah pemakaian pelitup muka, pelindung muka (face shield) dan penggunaan cecair pencuci tangan pembasmi kuman, selain ada saluran khas untuk mereka.
7. JANGAN ‘MELUKIS’ DALAM KERTAS UNDI

Semasa memilih calon pilihan anda, anda cuma perlu pangkah ‘X’ dengan jelas di kotak yang berkenaan, tanpa melampaui sempadan kotak. Mana-mana tanda lain selain dari ‘X’ boleh mengakibatkan undi anda tidak sah dan rosak. Dalam erti kata lain, jangan conteng kertas undi anda!
Selain itu, dalam Section 26(1)(e)(iv) Akta Kesalahan Pilihanraya menyatakan bahawa tiada sesiapapun yang dibenarkan menunggu atau melepak (loiter) dalam lingkungan 50 meter dari stesen mengundi melainkan tunggu giliran untuk membuang undi. Kesalahan ini boleh membawa hukuman maksimum 1 tahun penjara dan/atau denda maksimum RM5,000.
Lebih-lebih lagi, jangan sekalipun cuba mempengaruhi atau mencegah orang lain dari mengundi. Seksyen 26(1) Akta Kesalahan Pilihanraya 1954 – Batasan pada hari mengundi (sebahagian):

Tiada seorang pun boleh pada hari mengundi:
(i) Dalam jarak lima puluh meter dari sempadan mana-mana tempat mengundi.
(ii) Merayu-rayu atau memujuk atau cuba memujuk mana-mana orang supaya tidak mengundi dalam pilihan raya itu, atau supaya mengundi atau tidak mengundi mana-mana calon dalam pilihan raya itu.
*Selamat mengundi nanti!

Teruskan Membaca

Related Items:cara mengundi, MySPRSemak, PRU15

Recommended for you

Kos Sara Hidup Diikuti Gaji Minimum Adalah Isu Yang Paling Membimbangkan Rakyat.

PRU15: Wanita Dalam Tempoh Idah Boleh Keluar Mengundi, Jangan Hias Berlebihan

PRU15: “Selalu Bantu Orang Tak Kira Masa…”- Datuk Johari Disenangi Penduduk Titiwangsa


PRU15: Apa Yang Akan Jadi Kepada Negara Kalau Anda Tak Keluar Mengundi

Kehangatan Pilihan Raya Umum ke-15 (PRU15) yang dijadualkan berlangsung kurang 10 hari lagi semakin dirasai dan pemimpin parti kini sedang sibuk berkempen bagi meraih sokongan dan undi rakyat Malaysia.
Lebih 21 juta pengundi berdaftar dijangka akan mengundi pada PRU15 kali ini dan setiap satu undi sememangnya sangat bermakna berikutan akan jadi penentu kepada pemimpin baru yang bakal mentadbir negara.

Baca juga: PRU15: Pertama Kali Nak Mengundi? Ini Panduan Berguna Untuk Anda
APA AKAN JADI KEPADA NEGARA KALAU ANDA TAK KELUAR MENGUNDI?
Walau bagaimanapun, masih ada juga segelintir pengundi berdaftar enggan keluar mengundi dan tindakan tersebut sudah tentunya akan memberi impak kepada negara dan ekonomi. Berikut merupakan kesan jika tidak keluar mengundi:

PEMERINTAHAN TERPILIH MUNGKIN TIDAK BAGUS
Foto: Berita Harian

Kesannya adalah pemerintahan yang terpilih mungkin tidak bagus. Hal ini kerana, parti terpilih tidak menepati kriteria yang diinginkan seperti tidak berjiwa rakyat dan mementingkan diri sendiri.
Sikap tersebut secara tidak langsung akan meninggalkan kesan dalam jangka masa lima tahun kerana pemimpin yang terpilih tidak menjalankan tugas dengan baik dan telus.
Penting untuk semua rakyat Malaysia keluar mengundi bagi menentukan siapa yang layak memimpin kerajaan Malaysia supaya sentiasa berada di bawah pentadbir yang adil dan saksama.
PEMIMPIN YANG LAYAK TIDAK DAPAT DIANGKAT

Selain itu, jika anda memilih untuk tidak mengundi, anda mungkin menyebabkan pemimpin yang layak tidak dapat diangkat. Seperti contoh, bekas Menteri Kewangan Kedua, Datuk Seri Johari Abdul Ghani, yang akan bertanding di kerusi Parlimen Titiwangsa.
Meskipun tewas kepada Ketua Srikandi Bersatu, Datuk Seri Rina Harun pada 2018, Titiwangsa tetap istimewa di hatinya kerana dilahirkan dan bersekolah di kawasan itu, sekali gus ingin terus berkhidmat kepada masyarakat setempat untuk sentiasa hidup harmoni. Beliau turut membantu syarikat-syarikat terkenal di Malaysia dan memegang jawatan kanan dalam industri korporat.
Beliau sebelum ini menegaskan agar pengundi sentiasa bijak menilai, pilih pemimpin cekap dan berkualiti supaya boleh memimpim negara dengan baik.
Di PRU15, Johari akan menentang wakil Muda Siti Rahayu Baharin, Wakil AMANAH Khalid Samad, Wakil PAS Dr Rosni Adam dan wakil Bersatu Wan Ahmad Fayhsal Wan Ahmad Kamal. Sementara itu, Rina akan bertanding di kerusi Sepang sebagai calon Bersatu.
Foto: Astro Awani
PEMBANGUNAN EKONOMI & TEKNOLOGI NEGARA TERKESAN
Foto: Berita Harian
Seterusnya, jika anda tidak keluar mengundi ia akan memberi kesan kepada pembangunan ekonomi dan teknologi negara. Seperti laporan Berita Harian, kestabilan pembangunan ekonomi dapat dicapai melalui kestabilan politik. Ketidakstabilan politik sejak awal tahun 2020 menyebabkan ekonomi Malaysia jatuh sebanyak 5.6 peratus dan ramai peniaga terpaksa ‘tutup pintu’ kerana tidak mampu bertahan.
Krisis ekonomi global dan ketidakstabilan politik dijangka akan menghadapi risiko sekiranya pilihan raya umum diadakan pada tahun depan.
Oleh itu, dengan bakal berlangsungnya PRU15, diharapkan pemimpin yang dipilih oleh rakyat Malaysia mampu mengalakkan pemulihan dan pertumbuhan ekonomi lebih pesat.
Ini bermakna setiap satu undian sangat berharga dan penting dalam memastikan ekonomi kekal stabil. Tunaikanlah kewajipan sebagai seorang rakyat Malaysia kerana andalah yang memilih bakal pemimpin untuk masa depan negara dan ekonomi.


PRU15: Cantik Bukan Sekadar Rupa, Ini 5 Calon Wanita Bertanding Kerusi Parlimen

Tanggal 19 November merupakan hari membuang undi bagi rakyat Malaysia yang layak bersempena Pilihan Raya Umum Ke-15 (PRU15). PRU15 kali ini bakal menyaksikan siapakah calon bertanding yang berjaya memenangi hati rakyat dengan manifesto mereka sekaligus dipilih memegang tampuk pemerintahan negara.
Hari penamaan calon tempoh hari menyaksikan gandingan ‘orang lama’ dan muka baru didaftarkan sebagai calon yang bakal berentap menjelang PRU15. Walaupun peratusan calon bertanding didominasi kaum lelaki, namun dimaklumkan seramai 127 calon wanita bakal bertanding di kerusi parlimen dan manakala 60 lagi calon di kerusi Dewan Undangan Negeri (DUN) di Perlis, Perak, Pahang dan Bugaya di Sabah.

Berikut merupakan antara 5 senarai calon wanita bertanding PRU15 yang berjaya menarik perhatian ramai.
Baca juga: PRU15: 5 Calon Ahli Parlimen ‘Luar Biasa’ Yang Mampu Buat Kejutan

5 CALON WAKIL WANITA YANG MENYERLAH MENJELANG PILIHAN RAYA UMUM KE-15
1. DOKTOR ROSNI ADAM

Kerusi Titiwangsa merupakan antara ‘kawasan panas’ kerana bakal menyaksikan pertembungan sengit empat penjuru di antara dua calon ‘heavyweight’, seorang ahli politik kontroveri serta seorang calon tunggal wanita pada PRU15 kali ini.
Calon wanita tunggal tersebut ialah Ahli Jawatankuasa Kerja PAS Pusat, Doktor Rosni Adam, yang diberi tanggungjawab untuk merampas kerusi Parlimen Titiwangsa. Beliau merupakan seorang doktor gigi yang dicalonkan PAS mewakili Perikatan Nasional (PN).
Beliau yang juga Timbalan Ketua Dewan Muslimat PAS, dilihat bakal berdepan cabaran getir untuk menumbangkan nama besar dalam arena politik tanah air. Bagaimanapun, misi itu tidak mustahil memandangkan PAS pernah mencipta kejutan dengan merampas kerusi Titiwangsa yang pernah menjadi kubu kuat BN dalam PRU12, menerusi calon wanita Allahyarhamah Dr. Lo’lo’ Mohamad Ghazali.
Naman calon lain adalah Ahli Majlis Kerja Tertinggi UMNO, Datuk Seri Johari Abdul Ghani mewakili BN yang merupakan saingan hebat untuk banyak ahli parlimen yang bertanding; Pengarah Komunikasi AMANAH, Khalid Abdul Samad (PH) dan Pengerusi Perhubungan PEJUANG Wilayah Persekutuan, Datuk Seri Khairuddin Abu Hassan.
Johari Ghani yang juga merupakan bekas Menteri Kewangan II antara disebut-sebut bakal merampas kerusi Titiwangsa berikutan prestasi baik beliau yang sering menghulurkan sumbangan kepada penduduk sekitar menerusi pelbagai inisiatif.
2. NURUL FADZILAH KAMALUDDIN

Desas-desus bekas pengacara TV Alhijrah, Nurul Fadzilah Kamaluddin, bakal bertanding di Parlimen Setiawangsa akhirnya terjawab apabila beliau diumumkan oleh tampuk pimpinan parti Perikatan Nasional (PN) sebagai calon yang akan bertanding di kawasan itu.
Beliau kini, merupakan ketua Srikandi Muda Bersatu menjadi pilihan untuk parti itu menarik sokongan pengundi muda di kawasan berkenaan dalam menentang penyandang kerusi itu, Nik Nazmi Nik Ahmad pada pilihan raya umum ke-15 (PRU15).
Sumber memberitahu Free Malaysia Today (FMT), Fadzilah merupakan calon paling sesuai untuk mencabar Nik Nazmi ekoran prestasi PKR yang semakin menurun sejak pilihan raya negeri (PRN) di Melaka dan Johor.
Selain berpengalaman bercakap di hadapan lensa kamera, Fadzilah juga merupakan seorang pengamal undang-undang sivil yang memiliki syarikat guaman sendiri. Malah, beliau turut bergiat aktif dalam melakukan kerja aktivis kebajikan dalam badan bukan kerajaan sebelum memasuki ke dunia politik lagi.
3. NURUL IZZAH ANWAR

Calon Parti Keadilan Rakyat (PKR), Nurul Izzah Anwar sekali lagi dicalonkan semula untuk mempertahankan kerusi yang disandangnya iaitu kerusi Parlimen Permatang Pauh. Di mana sebelum ini, terdapat desas-desus bahawa beliau akan meninggalkan Parlimen Permatang Pauh untuk bertanding di Ampang pada Pilihan Raya Umum Ke-15 (PRU15), namun tidak menjadi kenyataan.
Bagi Nurul Izzah, 42, beliau berharap untuk mempertahankan kerusi Parlimen Permatang Pauh kerana masih banyak perubahan mahu dilakukan kepada negara, beritahunya seperti dilaporkan akhbar Harian Metro, baru-baru ini.
Tambah beliau, kemenangan itu demi menjaga kebajikan rakyat secara keseluruhan selain melakukan penambahbaikan dan perubahan dengan efektif. Antara komitmennya, untuk memastikan 20 peratus murid di seluruh negara yang dianggarkan buta huruf mendapat pembelajaran, di mana ia boleh diselesaikan melalui peringkat pusat.
Pada PRU-14 lalu, Nurul Izzah yang juga Naib Presiden PKR telah memenangi kerusi itu dengan 35,534 undi. Beliau menewaskan calon BN dan PAS dengan majoriti 15,668 undi.
4. YOUNG SYEFURA OTHMAN

Dalam usaha menarik lebih ramai pengundi Melayu di Bentong, Pahang, DAP telah menamakan bekas ADUN Ketari, Young Syefura Othman sebagai calon mereka untuk kerusi itu. Dr Azmi berpendapat bahawa parti itu lebih memilih Young Syefura dari penyandang Wong Tack kerana beliau tidak mendapat sokongan daripada pengundi Melayu sejak PRU14.
Wong Tack menang dengan menewaskan presiden MCA Datuk Seri Liow Tiong Lai dengan lebih 2,000 undi, yang dianggap sebagai margin yang sangat tipis.
Bukan itu sahaja, saingan di kerusi Bentong pasti menarik kerana calon berusia 33 tahun itu lebih popular dalam kalangan penduduk tempatan berbanding Wong Tack, kata setiausaha agung Anthony Loke Siew Fook seperti dilaporkan New Straits Times.
Jawatankuasa DAP Negeri Pahang juga telah mengesyorkan Young Syefura sebagai calon pilihan. Syefura atau lebih dikenali sebagai Rara, merupakan lulusan Diploma Kejururawatan dan telah bekerja selama setahun sebagai jururawat swasta sebelum membuka klinik bekam dan akupunktur di Puncak Alam bersama abangnya.
5. NUR FATHIAH SYAZWANA SHAHARUDDIN

Pertembungan 10 penjuru bagi kerusi di Parlimen Batu pada Pilihan Raya Umum Ke-15 (PRU15) pastinya mengejutkan ramai pihak sekali gus menjadikannya antara ‘kerusi panas’ yang menjadi tumpuan.
Ini termasuk calon wanitanya bernama Nur Fathiah Syazwana Shaharuddin, 28, atau Cleopatra yang bertanding atas tiket Bebas. Bukan sahaja memiliki penampilan fizikal menarik, dia turut memiliki taraf pendidikan tinggi hingga digelar beauty with brain dengan menyandang beberapa jawatan tinggi.
Beliau ingin menjadikan Parlimen Batu sebagai bandar contoh yang dilengkapi dengan Artificial Intelligence (AI) terbaik dan moden. Selain, bekerja keras untuk memperbaiki keadaan hidup masyarakat di situ dan menjadikan Parlimen Batu sebagai Kuala Lumpur mini.
Calon ini merupakan Pengarah Syarikat Raffles Force (Malaysia) Sdn Bhd, dilantik pada 2021 sehingga kini yang mempunyai pengalaman dan kepakaran dalam industri keselamatan dan pertahanan selain turut terbabit secara langsung sebagai individu utama dalam perancangan bidang berkenaan.


PRU15: Pengundi Disaran Keluar Awal, Cuaca Baik Diramal Pagi Hari Sabtu Ini

Menerusi laman sesawang rasmi milik Jabatan Meteorologi Malaysia (MetMalaysia) meramalkan cuaca baik di sebelah pagi pada hari pengundian Pilihan Raya Umum ke-15 sabtu ini.
Di Kedah, Perlis dan Perak pengundi disarankan untuk membuang undi pagi waktu pagi kecuali Pulau Pinang yang diramalkan cuaca baik pada waktu petang.

Baca juga: PRU15: Apa Yang Akan Jadi Kepada Negara Kalau Anda Tak Keluar Mengundi
PENGUNDI DISRAN KELUAR AWAL, CUACA BAIK DIRAMAL PAGI HARI SABTU INI

Beberapa kawasan di Selangor seperti Sabak Bernam, Hulu Selangor, Kapar, Klang dan Kuala Langat dijangka hujan pada waktu pagi.

Di pahang pula pengundi dinasihatkan agar mengundi pada waktu pagi dan untuk penduduk Kelantan, kebanyakan kawasan dijangka hujan pada waktu pagi kecuali Jeli, Kuala Krai dan Gua Musang.
Sementara itu di Terengganu, hampir seluruh kawasan parlimen diramal hujan seharian kecuali cuaca cerah buat kawasan Hulu Terengganu, Dungun dan Kemaman pada waktu pagi.

Negeri Sembilan dan Johor, cuaca turut diramalkan cerah pada waktu pagi di kebanyakan kawasan, manakala pengundi di Melaka dinasihatkan keluar mengundi pada waktu petang.
Pengundi di kawasan Sarawak, Sabah dan Labuan digalakkan mengundi pada waktu pagi berikutan cuaca diramal cerah dan ribut petir hanya pada waktu petang.
Rancang perjalanan anda sebelum keluar mengundi supaya semuanya berjalan lancar dan boleh jangan lupa menjalankan tanggungjawab anda.
Sumber: Jabatan Meteorologi Malaysia


PRU15: “Selalu Bantu Orang Tak Kira Masa…”- Datuk Johari Disenangi Penduduk Titiwangsa

Calon Barisan Nasional (BN) Parlimen Titiwangsa, Datuk Seri Johari Abdul Ghani disenangi penduduk Titiwangsa kerana sering turun padang membantu dan mengambil berat permasalahan mereka.
Bekas Menteri Kewangan II itu difahamkan tidak pernah melupakan penduduk di kawasan tersebut meskipun tidak berjaya menjadi wakil rakyat selepas tewas pada Pilihan Raya Umum ke-14 (PRU-14) lalu.

Baca juga: PRU15: Apa Yang Akan Jadi Kepada Negara Kalau Anda Tak Keluar Mengundi
DATUK JOHARI DISENANGI PENDUDUK TITIWANGSA

Penduduk Flat PKNS Jalan Tun Razak, Kampung Padang, Azlita Ali, 44, bersyukur kerana Datuk Johari sering menghulurkan bantuan kewangan dalam menjalani liku-liku kehidupan.

“Beliau baik dan selalu membantu penduduk di sini, termasuk saya dan keluarga. Baru-baru ini, saya menjalani pembedahan kanser payudara, beliau juga yang bantu dari segi kewangan.
“Bukan itu saja, keperluan barangan dapur dan persekolahan juga. Walaupun beliau bukan Ahli Parlimen di sini, tapi dia selalu turun padang membantu. Orang di sini memang tahu jasa beliau,” katanya.
SERING BERI BANTUAN TAK KIRA MASA

Johari yang juga Ahli Majlis Kerja Tertinggi (MKT) UMNO tidak pernah lupa mengenai penduduk di situ dan bantuan yang diberikan tanpa mengira masa.
“Beliau memang selalu bantu orang di sini. Tidak kira masa termasuk Hari Raya…malah beliau juga kerap menghulurkan bantuan walaupun bukan Ahli Parlimen. Macam hari ini, dia datang ke rumah dan bertanya mengenai keadaan kesihatan saya,” ujar Sulaiman Sanusia, penduduk Titiwangsa.
Menurut warga emas, Munah Man, 72, kehadiran Johari sentiasa dinanti-nantikan penduduk di situ kerana kedatangannya bukan sahaja datang melawat tetapi lebih daripada itu.

PRU15 kali ini, beliau akan menentang dengan calon Pakatan Harapan (PH), Khalid Abdul Samad, calon PEJUANG, Datuk Seri Khairuddin Abu Hassan serta calon PN, Dr Rosni Adam.
Sekiranya beliau diberi kepercayaan pada PRU15 ini, beliau berjanji tidak akan membiarkan isu penduduk ditipu pemaju rumah terus berleluasa.
Sumber: Berita Harian


PRU15: Wanita Dalam Tempoh Idah Boleh Keluar Mengundi, Jangan Hias Berlebihan

Mufti Perak, Datuk Wan Zahidi Wan Teh berkata, wanita yang berada dalam tempoh idah dibolehkan keluar mengundi dan hukumnya harus dengan syarat parameter yang wajib dipatuhi.
Menerusi hantaran yang dimuat naik oleh Jabatan Mufti Negeri Perak di laman Facebook, wanita tersebut perlu menjauhi perkara-perkata yang mengundang fitnah dan tidak berhias secara berlebihan.

Baca juga: PRU15: 25 Senarai Promosi Makanan & Minuman Untuk Pengundi, Hanya Tunjuk Jari Berdakwat!
WANITA DALAM TEMPOH IDAH BOLEH KELUAR MENGUNDI
Gambar sekadar hiasan

Menerusi kenyataan itu, proses mengundi sempena Pilihanraya Umum (PRU) merupakan suatu kewajipan yang perlu dilakukan sendiri tanpa boleh diwakili oleh pihak lain.

Oleh kerana tempoh mengundi adalah terhad dengan tempoh masa yang ditentukan dan tidak bole ditangguhkan kepada masa yang lain, maka Jabatan Mufti Neger Perak berpandangan harus hukumnya bagi wanita yang dalam ‘iddah keluar mengundi dengan mematuhi beberapa dhowabit (parameter).
Mufti Perlis, Mohd. Asri Zainul Abidin sebelum ini berkata wanita yang menjadi calon pada pilihan raya umum (PRU) tetapi berada dalam tempoh idah susulan kematian suami tidak boleh keluar untuk berkempen. Mereka wajib berada dalam idah selama empat bulan 10 hari.

Sumber: Facebook Jabatan Mufti Negeri Perak


Prudential Mendidik Rakyat Malaysia Tentang Keselamatan Jalanraya Menerusi Realiti Maya

Prudential Assurance Malaysia Berhad (PAMB) telah mengaktifkan program perkhidmatan awam Keselamatan Jalanraya SAFE STEPS baru-baru ini di Festival Sains Petrosains yang berlangsung dari 16 sehingga 18 September. Permainan interaktif simulasi ini meletakkan pengunjung di dalam lakon peranan (role play) reality maya yang realistik di mana peserta akan alami bahaya keselamatan yang berpotensi berlaku, dan diuji tentang pengetahuan mereka mengenai undang-undang keselamatan jalanraya.

Di Malaysia, purata sebanyak 6,000 sehingga 7,000 kematian berkaitan trafik dicatat setiap tahun, lebih tinggi berbanding negara-negara lain. Keselamatan Jalanraya SAFE STEPS ini bertujuan untuk meningkatkan kesedaran keselamatan jalanraya dengan memberi maklumat jelas dan mudah menerusi penyebaran pesanan-pesanan berunsur pendidikan tentang keselamatan jalanraya.
Keselamatan Jalanraya SAFE STEPS ini disokong oleh aktres antarabangsa Michelle Yeoh yang merupakan Duta Keselamatan Jalanraya SAFE STEPS yang telah dilancarkan di Malaysia pada 13 Februari 2016.

Mengenai Prudential Assurance Malaysia Berhad
Prudential Assurance Malaysia Berhad (PAMB) ditubuhkan di Malaysia pada tahun 1924. Bagi tahun kewangan 2016 yang berakhir pada 30 Jun 2016, ia mencapai RM676 juta bagi jualan perniagaan baru yang termasuk jualan insurans nyawa dan sumbangan takaful. Produk-produk takaful diedar oleh perancang kewangan PAMB dan ejen yang ditanggung oleh Prudential BSN Takaful Berhad.


‘Puan, Lepas Ini Pastikan Ambil Perancang’ – Derita Isteri Sering Sakit Kerana Tidak Rancang Kehamilan

Anak memang merupakan rezeki yang dikurniakan oleh Allah SWT kepada kita untuk menjaganya. Bak kata orang, lagi ramai anak, lagi murah rezeki dalam kehidupan kita. Namun, perkara ini sudah disalahertikan oleh masyarakt dan tidak menghiraukan dari segi kesihatan. Akibat terlampau mengikut nafsu dan beranggapan bahawa anak itu ‘pembawa tuah’, akhirnya kesihatan isteri pula yang terganggu. Macam mana tu?
ASYIK NAK PENGSAN JE, MACAM MANA?
Setiap kali ke klinik, pasti ada peristiwa yang menjentik emosi. Waktu check-up Insyirah haritu, buka je pintu bilik konsultansi terus dengar suara nurse,

“Puan lain kali ajak suami masuk sekali sini. Saya boleh explain sampai suami puan faham. Lepas ni pastikan ambil perancang puan, ni hb puan tak cantik, bp tak cantik, anak kecil-kecil lagi nak kena jaga tapi ibunya sendiri pun tak sihat asyik nak pengsan macam mana ni…” nasihat nurse dengan suara lembut.
http://www.wisegeekhealth.com/

Saya terpandang si ibu yang sekadar mendiamkan diri, mukanya pucat seperti tak bermaya, dipangkunya seorang bayi yang merengek kecil dalam umur 5-6 bulan dan disisinya ada seorang lagi anak, sedang makan junk food super ring.

“Puan lepas ni wajib pakai perancang puan, puan ni memang tak boleh dah nak rancang sendiri, asyik terbabas je. Kesihatan puan tak baik, takut effect yang dalam kandungan tu..” nasihat nurse lagi, si ibu tadi sudah tertunduk sambil menyeka air matanya.
Difahamkan si ibu ada anemia, hb selalu bawah 9, selalu nak pitam. Selepas berpantang anak pertama terus lekat, yang kedua juga begitu, kini anak ketiga baru berusia 6 bulan sudah hamil lagi. Memang tidak mengambil apa-apa perancang kerana suami tak izinkan. Sebenarnya, di luar sana ramai isteri dalam keadaan tersepit seperti ini. Malah, ada yang bersalin czer, tapi anak belum cukup 2 tahun, dalam keadaan belum pulih emosi dan fizikal dah mengandung sekali lagi.
www.govloop.com
TAK MAHU AMBIL PERANCANG, AKHIRNYA ISTERI YANG SUSAH…
Punca? Tak ambil perancang kerana suami nak plan sendiri. Tetapi akhirnya tiada kerjasama konsisten dari pihak suami. Rancangan sendiri akhirnya memakan diri. Yang menanggungnya si isteri jugalah. Dari morning sickness, sakit bersalin, kena jahit, kena seluk. Kemudian berminggu tak cukup tidur pula kerana menjaga anak soleh yang baru lahir serta anak yang lain meragam hingga subuh ketika dalam pantang. Tak dinafikan inilah antara punca ramai isteri trauma, fobia, malah sampai kemurungan selepas bersalin (PPD).
siraplimau.com
Kehamilan, bersalin, berpantang dan menyusukan anak bukan hal kecil. Sembelit pun sakit inikan pula nak melahirkan seorang bayi. Iya, memang tanggungjawab isteri untuk melunaskan kehendak fitrah suami. Namun, merancang keluarga adalah tanggungjawab bersama, kedua pihak suami & isteri. Terutamanya jika kesihatan isteri sudah terjejas kesan dari melahirkan anak sebelum itu, memang kena terlebih precaution. Islam pun tak larang family planning jika kesihatan si ibu tidak mengizinkan.
BERBINCANG ANTARA SUAMI DAN ISTERI
http://agapeher.com/
Berbincanglah dan decide bersama-sama. Kalau suami isteri telah sepakat tolak cara yang KKIA suggest tak kira atas apa alasan & nak guna cara sendiri, suami kenalah bagi extra kerjasama sebab precaution lebih ke atas dia sebab si isteri tak ambil & pakai apa-apa protection. Mungkin si suami boleh ikhtiar menggunakan kaedah kondom atau kaedah azal. Yang si isteri, kalau dah sedar suami jenis lepas tangan, semua biar tengkuk isteri menanggung, silalah fikirkan solusi terbaik untuk kesihatan fizikal & mental kalian. Berbincanglah dengan doktor & nurse. Jangan redha sahaja kemudian stress sendiri hingga menjejaskan kehidupan diri & keluarga.
Anak-anak perlukan ibu yang sihat dan happy untuk mereka membesar dengan baik. Baik yang dalam perut mahupun yang di luar perut. So, plan your life wisely. Anak-anak memang rezeki, tetapi mereka juga amanah. Jangan lupa juga, kesihatan diri sendiri juga adalah amanah. Lastly, mohon kepada semua lelaki yang nak berkahwin, silalah belajar dulu bagi khatam ilmu berkaitan wanita termasuklah; haid, PMS, mengandung, bersalin, menyusu anak, berpantang serta wean-off.
www.whattoexpect.com
Semua perkara ini walau bukan suami yang mengalaminya tetapi wanita perlukan suami yang berilmu dan memainkan peranan yang supportive. Semuanya kena ambil tahu. Ya, memang berat tugas suami yang baik ni. Jangan bab jimak je khatam, bab lain kelaut. Tak usah jadi jahil sombong, dah sedar tak tahu, sila segera belajar. Sekarang semua info ilmu ini sangat mudah didapati. Tinggal nak atau taknak sahaja. Kalau taknak belajar, jangan mengada-ngada nak kahwin. Kelak hanya menyeksa & menganiaya wanita bergelar isteri.
Ya, memang anak dan isteri itu anugerah dan rezeki, tetapi jangan lupa, isteri & anak-anak itu juga amanah. Bila kata amanah, berkait rapat dengan tanggungjawab. Merangkumi nafkah kasih sayang, perlindungan, didikan agama, kenalkan dengan Allah, Nabi SAW, solat, ajar mengaji al-Quran, beri makan yang halal & baik, sediakan tempat tinggal yang selesa. Bukannya sekadar kahwin & bangga lahirkan anak berderet tapi kemudian semua lepas tangan pada isteri bulat-bulat. Ittaqullah! Semua ni nanti kena tanya di akhirat. Muhasabah saya yang menulis. Sekian pesanan khidmat masyarakat. Diharap makin ramai yang cakna. InsyaAllah semua ada hikmah. Alhamdulillah ‘ala kulli nikmah.
http://balancedbabies.com.au/
Notakaki :
Penulisan ini tidak valid untuk pasangan suami isteri yang memang sepakat & mampu untuk melahirkan zuriat setiap tahun. Jika mampu zahir dan batin, dipersilakan. Rasulullah SAW pun suka umatnya yang ramai sebagai penyambung rantaian dakwah & tarbiyah. Buat yang telah sehabis merancang tetapi tetap hamil lagi, as a muslim, kita kena percaya, sekuat mana kita merancang Allah punya perancangan yang lebih baik & ketentuan Allah jugalah yang terbaik. Semoga yang diuji diberikan kekuatan & kesabaran. La yukallifullahu nafsan illa wus’aha. Allah jualah lebih tahu.
Sumber: Intan Dzulkefli


Ini Sebabnya Kenapa Isteri Kena Minta Izin Suami Dulu Kalau Nak Puasa Ganti

Berpuasa sunat antara amalan yang boleh dilakukan untuk mendekat diri kepada Allah SWT. Walau bagaimanapun, ada segelintir menyatakan bahawa seorang isteri tidak dibenarkan puasa ganti tanpa izin suami.
Sejauh manakah kebenaran kenyataan tersebut? Jangan risau, artikel kali ini kami kongsikan jawapan untuk pembaca SirapLimau di luar sana.

Baca juga: Ramai Yang Dah Buat Tapi Sebenarnya Ini Hukum Telan Air Mani Suami
HUKUM PUASA GANTI TANPA IZIN SUAMI, INI PENJELASANNYA

Kewajipan seorang isteri adalah untuk memenuhi hak suami. Jadi, sekiranya isteri ingin mengganti puasa dalam tempoh yang panjang dan suami berada di rumah, anda perlu meminta izin suami terlebih dahulu.

Ini berdasarkan hadis yang diriwayatkan oleh Hammam bin Munabbih R.A, sabda Nabi SAW:
لاَ تَصُمِ الْمَرْأَةُ وَبَعْلُهَا شَاهِدٌ إِلاَّ بِإِذْنِهِ
Maksudnya: “Tidak dibenarkan berpuasa bagi seorang wanita (isteri) dan suaminya ada disisinya melainkan dengan keizinannya.” Riwayat Muslim (1026)
Imam al-Nawawi juga ada menyebut di dalam hadis:
هَذَا مَحْمُولٌ عَلَى صَوْمِ التَّطَوُّعِ وَالْمَنْدُوبِ الَّذِي لَيْسَ لَهُ زَمَنٌ مُعَيَّنٌ وَهَذَا النَّهْيُ لِلتَّحْرِيمِ صَرَّحَ بِهِ أَصْحَابُنَا
Maksudnya: “larangan ini bermaksud ke atas puasa sunat (yang memiliki waktu tertentu seperti puasa hari arafah) dan puasa yang disunatkan yang tidak memiliki waktu tertentu, dan larangan ini merupakan larangan yang menunjukkan pengharamannya sebagaimana yang dijelaskan oleh ashab al-Syafi’eyyah.”
Selain itu, seperti yang dijelaskan oleh Imam Ibnu Hajar al-Haithami di dalam kitabnya:
وَيَحْرُمُ عَلَى الزَّوْجَةِ أَنْ تَصُومَ تَطَوُّعًا أَوْ قَضَاءً مُوَسَّعًا وَزَوْجُهَا حَاضِرٌ إلَّا بِإِذْنِهِ أَوْ عَلِمَ رِضَاهُ
Maksudnya: “Dan diharamkan ke atas seorang isteri untuk berpuasa sunat atau puasa qadha’ sekiranya tempoh menggantikannya masih berpanjangan dan suaminya datang kepadanya melainkan dengan keizinan suaminya atau dia mengetahui suami meredhainya berpuasa.”
Menurut Imam al-Syirwani, sekiranya seorang isteri berpuasa tanpa meminta keizinan suami, puasanya tetap sah tetapi perbuatan itu haram dan berdosa.
Walau bagaimanapun, jika suami tiada di tempat tinggal maka diharuskan untuk berpuasa.
Kesimpulannya, seorang isteri wajib meminta izin suami apabila hendak melakukan puasa ganti atau sunat sekiranya suami berada di rumah.
Bagi menunjukkan rasa hormat, isteri juga disarankan untuk meminta izin suami sekiranya suami tiada di rumah.
Semoga bermanfaat!
Baca juga: Selalu Lewatkan Solat Isyak Sebab Nak Qiyamullail, Ini Hukum Yang Anda Kena Tahu
Sumber: Pejabat Mufti Wilayah Persekutuan


Puasa Hari Putih (13, 14 & 15 Haribulan Dalam Bulan Islam): Hukum, Niat & Kelebihannya

Tahukah kita, selain puasa sunat pada setiap hari Isnin dan Khamis, Puasa Hari Putih juga termasuk antara puasa sunat yang amat digalakkan dalam Islam.
Puasa Hari Putih yang jatuh pada 13, 14 dan 15 haribulan dalam bulan Islam (Hijriyyah) ini juga digelar sebagai Ayyamul Bidh dalam bahasa Arab.

Berikut adalah dalil, kelebihan dan perkara berkaitan dengan Puasa Hari Putih untuk kita ketahui dan amalkan bersama.
Hukum Puasa Hari Putih
Menurut Laman Web Rasmi Mufti Wilayah Persekutuan, kita disunatkan berpuasa tiga hari setiap bulan, iaitu setiap 13, 14 dan 15 hari bulan dalam bulan-bulan Hijriyyah.

Hari yang afdhal untuk melakukan puasa tersebut ialah pada malam bulan mengambang, iaitu pada hari yang ke-13, 14 dan 15 setiap bulan Islam.

Nama puasa sunat ini dikenali juga sebagai Puasa Hari Putih (الأيام البيض). Ini kerana malam hari tersebut terang benderang kerana cahaya bulan.
Walau bagaimanapun, puasa pada 13 Zulhijjah dikecualikan kerana haram berpuasa pada hari tersebut.
Baca juga: 7 Amalan Yang Digalakkan Pada 10 Hari Pertama Zulhijjah & Fadilatnya

Dalil & Kelebihan Puasa Hari Putih
Dalil Pertama
Ini berdasarkan hadith, daripada Abu Hurairah RA, katanya:
صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَي الضُّحَى، وَأَنْ أُوتِرَ قَبْلَ أَنْ أَنَامَ
Maksudnya: “Rasulullah SAW meminta aku melakukan tiga perkara, iaitu puasa selama tiga hari pada setiap bulan, solat Dhuha dua rakaat dan solat Witir sebelum tidur.”
Riwayat al-Bukhari (1124) dan Muslim (721)
Dalil Kedua
Hadith seterusnya, daripada Abu Qatadah RA, katanya Rasulullah SAW bersabda:
صَوْمُ ثَلاَثَةٍ مِنْ كُلِّ شَهْرٍ وَرَمَضَانَ إِلَى رَمَضَانَ صَوْمُ الدَّهْرِ
Maksudnya: “Kelebihan puasa pada tiga hari setiap bulan menyamai puasa sepanjang tahun.”
Riwayat Muslim (1162)
Dalil Ketiga
Hadith yang lain pula, daripada Abu Dzar RA, katanya, Rasulullah SAW bersabda:
إِذَا صُمْتَ مِنَ الشَّهْرِ ثَلاَثاً، فَصُمْ ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ
Maksudnya: “Sekiranya engkau berpuasa tiga hari dalam sebulan, puasalah pada 13, 14, dan 15 haribulan.”
Riwayat al-Tirmizi (761)
Dalil Keempat
Begitu juga hadith, daripada Qatadah bin Milhan RA, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَأْمُرُنَا أَنْ نَصُومَ الْبِيضَ: ثَلاَثَ عَشْرَةَ، وَأَرْبَعَ عَشْرَةَ، وَخَمْسَ عَشْرَةَ. وَقَالَ: هُنَّ كَهَيْئَةِ الدَّهْرِ
Maksudnya: “Rasulullah SAW menyuruh kami berpuasa pada hari-hari putih, iaitu 13, 14, dan 15 haribulan. Baginda juga bersabda: Puasa tiga hari tersebut seolah-olah puasa sepanjang tahun.”
Riwayat Abu Daud (2449)
Foto Kredit: 123rf.com
Niat Puasa Hari Putih
نَوَيْتُ صَوْمَ الْأَيَّامِ الْبِيْضِ لِلَّهِ تَعَالَى
Maksudnya: Sahaja aku puasa pada hari Putih kerana Allah Ta’ala
Atau:
“Sahaja aku puasa sunat hari ini kerana Allah Ta’ala”
Nota:

Kita masih boleh berpuasa sunat sekiranya terlupa untuk niat pada malam harinya atau keesokan harinya sebelum Subuh.
Ini kerana kita masih boleh berniat sebelum tergelincir matahari dengan syarat kita masih belum makan dan minum atau tidak melakukan apa-apa perkara yang membatalkan puasa antara waktu masuknya waktu Subuh hingga tergelincirnya matahari.

Jom Rebut Pahala Puasa Sunat Hari Putih!
Mungkin hari ini baru kita tahu ada banyak kelebihan Puasa Hari Putih atau Puasa Ayyamul Bidh ini.
Seperti yang kita tahu, selain daripada fadhilat puasa sunat yang disebutkan oleh Rasulullah SAW, kajian saintifik juga telah membuktikan betapa ia bermanfaat kepada tubuh sekiranya kita mengamalkan secara konsisten pada setiap bulan.
Semoga Allah merahmati dan mengampuni kita semua dalam hari-hari kita berharap dan mengabdikan diri kepada Allah.
Jadi, jom kita cuba amalkan puasa ini bersama-sama!


“Ada Kencing Manis Boleh Puasa Ke?”- Doktor Kongsi 5 Perkara Penting Kena Ambil Tahu

Bulan Ramadan bakal tiba tidak lama lagi dan rata-rata tidak sabar untuk menjalani ibadat puasa bersama orang tersayang. Walau bagaimanapun, perlu diingatkan agar sentiasa menjaga kesihatan dan jangan sampai memudaratkan diri terutamanya pesakit kencing manis kerana ada panduan puasa pesakit diabetes untuk anda.
Justeru, kami kongsikan panduan puasa pesakit diabetes agar diri kekal bertenaga sepanjang melaksanakan Rukun Islam ketiga itu dan tidak menyebabkan sebarang komplikasi yang tidak diingini.

Baca juga: Umur Baru 20 Tapi ‘Skru’ Lutut Dah Longgar? Guna Petua Mujarab Ini Kuatkan Lutut
DOKTOR KONGSI PANDUAN PUASA PESAKIT DIABETES KENA TAHU

1. RISK ASSESSMENT

Guna IDF DAR kalcklator untuk lihat risiko penyakit. Kalau risiko rendah, dinasihatkan untuk berpuasa. Moderat risk, kena cuba untuk kurangkan risiko. Kalau risiko tinggi, puasa bukan satu-satunya ibadah yang ada, dan jika memudaratkan diri, itu berdosa namanya.
2. MEDICATION ADJUSTMET
Ubat pesakit kena disusun semula sepanjang bulan puasa mengikut pemakanan sahur, buka puasa (iftar) dan moreh (night snacking). Ini sedikit panduan ubat yang common tetapi yang details kena buka panduan.
Gliclazide MR: Untuk turunkan dos jika ada risiko hypoglycemia. Ambil waktu berbuka. Seeloknya berbuka puasa air kosong dan kuih/kurma, kemudian ambil ubat ni dan solat dulu. 20-30minit kemudian baru makan makanan utama.
Sulfonylurea lain: Untuk turunkan dos jika ada risiko hypoglycemia. Jika dua kali sehari, ambil waktu iftar dan sahur.
SGLT2 inhibitor: Ambil waktu berbuka. Dinasihatkan minum air banyak waktu malam kerana ubat ini akan buang gula melalui air kencing.
Insulin: Untuk ubah kepada analog jika pesakit mampu beli. Lebih rendah risiko hypoglycemia.
Basal bolus: Basal insulin beri macam biasa. Dos bolus diberi dua kali, sahur dan iftar. Kurangkan dos sahur kepada 50%. Naikkan dos iftar jika pesakit makan lebih daripada biasa. Jangan ambil dos makan tengahari.
Premix BD: Dos pagi diberi pada waktu iftar.Dos malam diberi waktu sahur, kurangkan dos ke 50%.
Basal + OHA: Ambil basal macam biasa.
Basal plus: Basal macam biasa, dos short acting boleh consider beri waktu iftar dan moreh ikut makanan diambil.
Ini secara umum sahaja. Kalau risiko tinggi, seeloknya tidak berpuasa.

3. DIET YANG BETUL
Boleh cari Ramadan Nutrion Plan. Ada 10 benda. Saya bagi sikit sini.
– Lewatkan sahur, awalkan berbuka.
– Berbuka ikut sunnah, ambil air dan kurma kemudian solat, lepas solat baru makan hidangan utama.
– Ambil 3 hidangan utama sehari: sahur, iftar dan moreh.
– Ambil karbohidrat kompleks dan makanan rendah GI (kurang 70)
– Lebihkan kalori dari protein dan lemak untuk kenyang lebih lama.
– Pastikan setiap hidangan ada fiber (sayur dan buah).
– Minum air banyak khususnya waktu malam. Sekurang-kurangnya 30-40ml per kg berat badan.
– Elakkan kuih dan air manis berlebihan, nanti gula jadi tak stabil.
4. HYPO & HYPERGLYCAEMIA
Pesakit kena tahu mengenali simptom hypo atau hyperglycemia. Hypo adalah kurang gula. Hyper lebih gula. Dua-dua boleh membunuh dengan cepat.
Gejala hypo: letih, pening, rasa nak pitam, berdebar, berpeluh, mengigau waktu malam.
Gejala hyper: kencing banyak, haus, rasa letih, muntah dan sakit perut.
Pemantauan gula wajib buat dan pantau pada minggu pertama berpuasa kerana kajian menunjukkan waktu minggu pertama ini banyak masalah. Target gula 4.4 – 8.5. Waktu tengahari pastikan tak hypo (<4).

5. AKTIF PADA WAKTU MALAM
Cara paling mudah, buat solat terawih. Tak kisah 8 atau 20 rakaat. Jangan sampai puasa buat kita lembik sampai tak terawih waktu malam.
Terawih itu adalah senaman fizikal yang akan membantu mengawal gula kita dan untuk pesakit kencing manis yang kaki jogging atau sukan lain, kalau nak bersukan juga, buat waktu malam atau waktu hampir buka puasa.
Pastikan kekal hidrat. Minum air secukupnya. Moga tips-tips ini bermanfaat dan pesakit kencing manis diingatkan agar bincang dengan doktor yang merawat ya.
Sumber: Facebook Dr Amirul Amzar


Bukan Sekadar Herba Tempatan, Pucuk Manis Kaya Dengan Khasiat Superfood

Pucuk Manis ialah herba yang tumbuh meliar dan boleh didapati secara meluas di Asia Tenggara dan Asia Selatan. Tumbuhan herba ini dikenali dengan pelbagai versi nama seperti cekur manis, asin-asin, sayur manis dan juga mani chai.

TUMBUHAN HERBA YANG LASAK
Pucuk Manis boleh tumbuh tinggi sehingga 6 meter dan mengeluarkan buah kecil seakan buah manggis. Pokok herba ini selalunya ditanam secara keratan batang terus di atas tanah. Diklasifikasikan sebagai tumbuhan perennial, pokok ini bukan herba bermusim dan boleh tumbuh dan mengeluarkan hasil sehingga bertahun lamanya.

Penjagaannya pula sangat mudah dan tidak rumit. Ia hanya perlukan tanah dengan pengaliran air yang baik dan dibaja sebulan sekali. Pucuk Manis boleh dituai untuk dimakan sebulan selepas ditanam.

HERBA DENGAN KHASIAT MAKANAN SUPERFOOD
Herba ini kaya dengan khasiat beta karotene, vitamin E, vitamin C, thiamine, riboflavin, kalsium, zat besi, zink dan protein.
Pucuk Manis perlu dimasak sebelum dimakan kerana mempunyai alkaloid. Alkoid boleh menyebabkan masalah pernafasan jika diambil secara mentah dan dalam kuantiti yang banyak dan kerap. Namun, kajian menunjukkan kandungan alkoid lebih tinggi didalam daun yang matang dan bukannya daun muda atau pucuk.
KEGUNAAN DALAM MASAKAN

Lazimnya, pucuk sayur manis menjadi pilihan orang Melayu dalam membuat makanan berasaskan kuah seperti sayur lemak, ditumis pedas atau ditambah dalam telur dadar, orang Cina pula gemar menjadikan herba ini sebagai hidangan sampingan untuk pan mee dan bubur.

RESIPI MUDAH PUCUK MANIS BERSAMA TELUR
Bahan :

200 gram daun pucuk manis (bahagian pucuk)
1 sudu garam
1 sudu serbuk perasa ayam
2 ulas bawang putih dicincang
50 ml air
1 sudu kecil kicap cair

Cara :

Pucuk manis dicuci dengan garam dan diramas sehingga mengeluarkan jus. Buang jus.
Panaskan 2/3 sudu minyak dan goreng bawang putih cincang sehingga wangi.
Masukkan daun pucuk manis dan kacau sehingga layu.
Tambah air dengan serbuk perasa ayam, reneh sehingga 1 minit.
Masukkan telur yang dipukul, kacau rata apabila telur mula mengeras.
Tambah kicap cair, kacau rata dan tutup api.
Hidang semasa masih panas.

Rujukan – Research Gate (Chekurmanis)


12 Pulau Menarik Di Malaysia Yang Kurang Popular. Tetapi Sangat Cantik!

Pulau-pulau Menarik di Malaysia Yang Tidak Popular
Kita biasa dengar Pulau Tioman, Pulau Sipadan, Pulau Perhentian dan Pulau Redang. Tidak dinafikan, itu ialah pulau yang cantik dan antara pulau menarik di Malaysia.
Sebelum ini, kami pernah menyenaraikan 10 pulau paling cantik di Malaysia satu ketika dulu siap dengan infografik dengan sumber dari akhbar The Star.

Namun, bagaimana dengan pulau-pulau lain yang kurang popular dan tidak banyak mendapat promosi di media massa?
Memandangkan banyak laman web lain yang turut sama menyenaraikan 5 senarai asal kami ini, maka kami tambah lagi senarai pulau menarik di Malaysia.

Mari sama-sama ketahui pelbagai lagi pulau-pulau menarik di Malaysia yang tidak ramai orang tahu. Mungkin langsung tidak pernah dengar!

1. Pulau Bohey Dulang, Semporna, Sabah
Foto Kredit: https://higherdensity.wordpress.com/2014/03/12/
Pulau ini juga dikenali dan dipanggil Pulau Bohaydulong atau Pulau Bohidulong. Jarak perjalanan dari bandar Semporna lebih kurang 30 minit, dengan menaiki bot. Pulau Bohey Dulang ialah satu daripada 8 pulau dalam  Tun Sakaran Marine Park.
Foto Kredit: blueewoke09.blogspot.com
Kalau ada masa, baca entri honeymoon dari Chawanna ini penuh dengan gambar kecantikan Pulau Bohey Dulang.
Foto Kredit: blueewoke09.blogspot.com
Kami teramat pasti, gambar-gambar ini bakal menggetarkan jiwa anda dan buat anda tergamam kerana teramat cantik!
2. Pulau Kapalai, Semporna, Sabah
Foto Kredit: divinginsipadan.com
Pulau Kapalai terletak lebih kurang 15 kilometer dari Pulau Sipadan. Ia adalah syurga bagi penggemar sukan skuba dan snorkeling. Pulau Kapalai juga adalah destinasi yang sangat sesuai untuk bulan madu.
Biasanya, ramai orang akan pergi ke Pulau Mabul-Pulau Sipadan-Pulau Kapalai-Pulau Bohey Dulang. Bak kata seorang blogger, akibat kawasan sekitar yang terlalu cantik, hatiku tertinggal di Kapalai.
3. Pulau Banggi, Kudat, Sabah
Foto Kredit: http://www.sunnyrainbowtours.com.my
Kalau mahu tahu, menurut Wikipedia, Pulau Banggi ini adalah pulau terbesar di Malaysia. Lebih besar dari Langkawi dan Pulau Pinang!
Foto Kredit: irwanfieldteam.wordpress.com
Baca catatan kembara dan pengalaman ke Pulau Banggi untuk maklumat lanjut. Jika minat diving, jangan lupa singgah ke sini juga.

4. Pulau Aur, Mersing, Johor
Foto Kredit: johor.attractionsinmalaysia.com
Johor ada pulau? Ingatkan cuma Legoland dan Hello Kitty Land sahaja. Terletak di sebelah pantai timur di daerah Mersing, Pulau Aur adalah khazanah yang cukup cantik. Sehinggakan anak jati Pulau Aur ini cukup berbangga dengan kecantikannya.
Foto Kredit: akukahtuah.blogspot.com
Cuma harus diingat, seperti perkongsian blogger akukahtuah, tidak ada kaunter untuk beli tiket untuk ke Pulau Aur. Kena pandai-pandai cari bot sendiri. Bagi yang minat memancing di laut dalam, jangan lupa lepaskan peluang untuk merasai pengalaman memancing di Pulau Aur.

5. Pulau Tenggol, Dungun, Terengganu
Foto Kredit: holidaygogo.com
Mungkin pulau ini tidak sepopular Pulau Redang dan Pulau Perhentian. Sebaliknya, ia adalah tumpuan bagi peminat sukan skuba di seluruh dunia. Yang minat snorkeling juga boleh ke sini.
Foto Kredit: visit-terengganu.com
Lebar Pulau Tenggol lebih kurang 2-3 kilometer sahaja. Pantainya pendek dan sangat landai dan amat sesuai untuk anak-anak kecil. Siap boleh main kejar-kejar lagi!
6. Pulau Bum Bum, Semporna, Sabah
Foto Kredit: aqim22.deviantart.com
Menurut Wikipedia, Pulau Bum Bum terletak berhampiran dengan perairan Semporna, Kunak dan Lahad Datu. Dikatakan juga, saiz Pulau Bum Bum lebih kurang sebesar Singapura.
Walaupun Pulau Bum Bum bukanlah sebuah pulau pelancongan, airnya masih lagi crystal clear. Percutian ke Semporna tidak sempurna jika tidak singgah ke sini.

7. Pulau Mataking, Semporna, Sabah
Foto Kredit: sabahtourism.com
Tidak perlu cakap banyak, lihat gambar sahaja sudah buat mulut kita terlopong. Malah terdetik di hati, benarkah ada pulau sebegini di Malaysia?
Foto Kredit: mataking.com
Jika terlalu banyak kerja di pejabat, ambil cuti dan hilangkan stress di sini. Bila sudah sampai Pulau Mabul, jangan lupa singgah ke Pulau Mataking. Mungkin kena sewa bot yang agak mahal, tetapi sangat-sangat berbaloi.
8. Pulau Rawa, Besut, Terengganu

Pulau Rawa ialah sebuah pulau yang kecil dan tidak didiami. Ia terletak di barat laut Pulau Perhentian Besar dan Pulau Perhentian Kecil.
Foto Kredit: asiaexplorers.com
Seseorang hanya boleh ke sana dengan menyewa bot dari Pulau Perhentian sahaja. Walaupun Pulau Rawa ini kecil sahaja, terumbu karangnya sangat cantik dan berwarna-warni.
9. Pulau Rawa, Mersing, Johor
Foto Kredit: budak-shinchan.blogspot.com
Jangan ingat Terengganu sahaja ada Pulau Rawa. Johor juga ada Pulau Rawa. Dikatakan, dahulunya adalah pulau persendirian atau dipanggil private island. Kini menjadi salah satu destinasi pelancongan pilihan.
Foto Kredit: budak-shinchan.blogspot.com
Untuk cuci mata, boleh baca perjalanan blogger shin ke Pulau Rawa. Nasib baik dia ada kamera GoPro, yang merakamkan suasana tenang dan damai di Pulau Rawa.
10. Pulau Sibu, Mersing, Johor
Foto Kredit: johortourism.com
Pulau Sibu yang terletak dalam daerah Mersing ini mengadap Laut Cina Selatan. Ia sebenarnya gugusan pulau-pulau lain seperti Pulau Sibu Besar, Pulau Sibu Tengah, Pulau Sibu Kukus dan Pulau Sibu Hujung.
Foto Kredit: darniaaqilah.blogspot.com
Pulau Sibu, walaupun tidak terkenal seperti Pulau Tioman, ia sangat sesuai untuk weekend getaway. Ada juga yang menjadikan Pulau Sibu sebagai alternatif kerana semua resort telah penuh di Pulau Tioman.
Yang penting, jangan naik jeti di Mersing, tetapi jeti di Tanjung Leman. Kalau mahu cuci mata, lihat gambar di sini dan di sini puas-puas.

 11. Pulau Timba Timba, Semporna,Sabah
Foto Kredit: flickr.com
Ini sememangnya pulau yang jarang dikenali ramai. Jikalau anda cuba Google untuk mencari maklumat, pasti anda akan kecewa. Nasib baik ada yang sudi berkongsi gambar ketika beliau pergi island hopping ke sana.
Foto Kredit: http://blog.napiemoksin.com
Pulau Timba Timba terkenal dengan pantainya yang cantik dan hidupan laut yang jarang dijumpai. Juga ada warna 3 layer yang sangat cantik.
Hidupan lautnya termasuk sotong besar, ular laut dan ikan jerung kecil. Selain itu, penyu juga selalui dijumpai di sini. Antara yang lain ialah udang kara, blue ribbon eels, moray eels, barracudas dan large coral trout.
12. Pulau Sibuan, Semporna, Sabah
Foto Kredit: syathebackpacker.blogspot.com
Walaupun namanya sama, ini bukan Pulau Sibu yang terletak di  Mersing, Johor. Pulau Sibuan termasuk dalam rangkaian Taman Marin Tun Sakaran.
Pulau ini berpenghuni dengan etnik Bajau Laut. Ada yang bersetuju, bercerita tentang pulau-pulau di Semporna lebih menarik dari tempat lain. Dikatakan lagi Pulau Sibuan adalah tempat pilihan diver sebelum Pulau Sipadan menjadi terkenal.
Foto Kredit: azmiman08.blogspot.com
Air di sini, katanya sangat jernih. Sekejap hijau, sekejap biru. Suasana sekeliling pula, bagaikan dalam filem yang dibuat-buat, padahal ia adalah yang semulajadi.

Akhir kata
Tidak perlu ke luar negara untuk nikmati keindahan pantai dan pulau. Ini kerana negara kita sendiri menyajikan destinasi yang hebat untuk kita sekeluarga. Kalau bukan kita yang menikmati keindahan negara sendiri, siapa lagi?
Untuk maklumat lanjut, boleh berhubungan terus dengan pihak Tourism Malaysia.
[infobox title=’Tentang Tourism Malaysia’]

Tourism Malaysia atau Malaysia Tourism Promotion Board (MTPB) ialah satu agensi di bawah Kementerian Pelancongan Malaysia. Berdasarkan Akta Lembaga Penggalakan Pelancongan Malaysia 1992, fungsi Lembaga (Tourism Malaysia) adalah seperti berikut:

Menggiatkan dan menggalakkan pelancongan ke dan dalam Malaysia
Merangsangkan, memajukan dan memasarkan Malaysia sebagai destinasi tumpuan pelancong di arena antarabangsa dan tempatan
Menyelaraskan apa-apa aktiviti pemasaran atau penggalakkan yang berkaitan dengan pelancongan yang dijalankan oleh mana-mana organisasi, agensi kerajaan atau bukan kerajaan
Membuat syor kepada menteri berkaitan tindakan dan program menggiatkan kemajuan penggalakkan industri pelancongan di Malaysia dan melaksanakan setelah dipersetujui

Selaras dengan fungsi Tourism Malaysia sebagai sebuah organisasi penggalakkan, matlamat-matlamat yang berikut telah ditetapkan:

Meningkatkan ketibaan pelancong asing
Meningkatkan purata tempoh lawatan para pelancong untuk menambah hasil pendapatan dari pelancongan
Merangsang pertumbuhan pelancongan dalam negeri
Meningkatkan faedah/hasil yang boleh diperolehi dari pasaran Persidangan, Insentif dan Pameran (MICE)

[/infobox]


10 Pulau Paling Cantik Di Malaysia. Menarik & Eksotik!

Pulau Paling Cantik Di Malaysia
Kali ini, kami membawakan infografik untuk anda tentang 10 Pulau Paling Cantik di Malaysia. Memandangkan ramai ibu-bapa mencari tempat percutian semasa cuti sekolah, boleh ajak keluarga untuk ke pulau yang cantik ini untuk percutian eksotik. Tentu sekali ia pengalaman yang ‘best’ dan akan diingati sepanjang hayat.
Bagi yang baru berkahwin, boleh ke pulau-pulau romantis ini untuk berbulan madu. ‘Honeymoon’ pasti diabadikan sebagai memori abadi yang paling indah!

Lari dari Hiruk Pikuk Bandar
Bayangkan bunyi deruan ombak yang mendamaikan. Bunyi kicau burung yang indah. Matahari yang tingi menyinar. Jauh dari bunyi hon kenderaan yang setiap hari kita pandu. Jauh dari kesesakan jalan raya semasa pergi dan balik kerja.
Jika tinggal di Kuala Lumpur, boleh naik kapal terbang ke Langkawi dan Sabah. Jika ada kenderaan, boleh pandu kereta ke Terengganu, Pahang dan Johor. Banyak pulau paling cantik di Malaysia yang ada di tiga negeri ini.

Infografik asal: siraplimau.com

Sumber: TheStar


Keindahan Pulau Pinang Menanti Peserta Persidangan Pelancongan Dunia 2016

Pulau Pinang tersenarai di tempat ke-4 di dalam 10 Bandar Lonely Planet bagi kategori Terbaik di dalam Pelancongan 2016, akan menjadi negeri ke-4 di Malaysia yang akan menjadi tuan rumah Persidangan Pelancongan Dunia 2016 (WTC 2016) dari 17-19 Oktober 2016 selepas Melaka (2013), Kota Kinabalu (2010) dan Kuala Lumpur (2007).
Tersenarai sebagai Tapak Warisan Kebudayaan Dunia UNESCO sejak 2008, George Town di Penang telah dipilih sebagai lokasi WTC 2016. Ibu negeri Pulau Pinang ini menerima ramai pengunjung dari seluruh dunia yang ingin merasai keunikan seni bina, yang tidak terdapat di tempat lain di Timur dan Tenggara Asia.

Persidangan tersebut dianjurkan oleh Kementerian Pelancongan dan Kebudayaan Malaysia, dengan kerjasama Organisasi Pelancongan Dunia (UNWTO). Tiada sebarang yuran dikenakan bagi mereka yang berminat untuk hadir di dalam persidangan tersebut.

Untuk maklumat lanjut dan pendaftaran, sila layari laman web rasmi persidangan di http://www.wtc2016malaysia.com. Sebarang pertanyaan boleh hubungi Sekretariat melalui emel di [email protected]


12 Pulau Yang Menarik Di Sabah. Sangat Cantik & Best, Tak Perlu Ke Maldives!

Pulau Yang Menarik di Sabah
Rentetan dari senarai pulau menarik di Malaysia yang kurang popular dan infografik tentang pulau tercantik di Malaysia, kami sediakan artikel yang lebih spesifik kepada negeri Sabah sahaja.
Untuk pengetahuan, Sabah adalah syurga bagi pencinta pulau. Dianugerahkan dengan pulau yang amat cantik dengan air yang hijau-biru, ia bakal menggamit pengunjung ke sana. Daerah Semporna menggunguli carta kerana di situlah terdapat banyak pulau yang cantik-cantik.

A. Pulau Yang Popular di Sabah
Ada sebab pulau-pulau ini popular. Ini kerana terdapat banyak kemudahan dan resort yang disediakan. Perjalanan juga agak mudah jika ingin ke sini. Jadi, sebagai pelancong, anda tidak perlu risau jika bercadang melawat pulau-pulau menarik di Sabah ini.

Pulau-pulau ini juga sungguh popular kerana banyak mendapat promosi dan publisiti.  Informasi tentang pulau-pulau ini juga mudah dijumpai di Internet. Lihat bagaimana mudahnya kami menyelitkan maklumat yang bersumber dari Wikipedia.

1. Pulau Manukan, Kota Kinabalu, Sabah
Foto Kredit: budakletrik.blogspot.com
Sumber dari Wikipedia, Pulau Manukan adalah pulau yang paling popular di kawasan Kota Kinabalu. Pulau ini juga mempunyai beberapa kawasan yang terbentang baik di pantai selatan. Pantai yang terbaik adalah di kawasan hujung timur pulau itu. Pada luar pesisir Pulau Manukan terdapat terumbu karang yang sangat sesuai untuk diselam.
Daripada 5 pulau yang termasuk dalam Taman Tunku Abdul Rahman, pulau ini mempunyai kemudahan pelancongan yang paling maju dengan terdapat 20 unit chalet, rumah kelab, dan beberapa restoran dan pusat menyelam.
Menurut Wikipedia juga, Taman Tunku Abdul Rahman meliputi lima buah pulau, iaitu Pulau Gaya, Pulau Manukan, Pulau Mamutik, Pulau Sapi, dan Pulau Sulug dengan keluasan keseluruhan 4,929 hektar serta jaraknya dari Kota Kinabalu antara tiga hingga lapan kilometer.
Pulau-pulau ini merupakan tempat perlindungan pelbagai jenis tumbuhan dan haiwan termasuk sejenis burung yang paling ganjil iaitu Burung Tambun atau Megapode yang kelihatan seakan-akan seekor ayam tetapi mempunyai kaki yang besar dan mengeluarkan bunyi seperti kucing.
Menurut blog budakletrik, boleh naik bot dari jet Jesselton Point. Berikut ialah tambang bot dan snorkeling di Pulau Manukan:
Tambang bot ke Pulau Manukan : RM 23.00
Cukai jeti Jesselton Point : RM 7.00
Sewa alatan snorkeling : RM 10.00
Sewa jaket keselamatan : RM 10.00
Total : RM 50.00
Sila cuci mata puas-puas dengan banyak gambar Pulau Manukan. Sila bawa seluar atau baju renang sendiri. Kalau beli di sana, memang cekik darah!
Selain itu, sungguh bijak tindakah Zura yang tapau makanan sebelum pergi ke Pulau Manukan. Katanya, makanan atau pulau sangat mahal!.
2. Pulau Mabul, Semporna, Sabah
Foto Kredit: blueewoke09.blogspot.com/2013/05/minimoon-pulau-mabul.html
Sebelum baca lebih lanjut tentang Pulau Mabul, cuci mata dulu di blog Chawanna yang ‘berminimoon’ di sini secara backpacking di Uncle Chang. Kami pasti anda akan terus buka laman web Air Asia atau Malaysia Airlines untuk cari tiket murah.
Menurut Wikipedia, Pulau Mabul terletak di pesisir pantai tenggara negeri Sabah, Malaysia. Pulau ini terkenal kerana dekat dengan pulau Sipadan.
Pulau ini kecil dan melengkung dan terdapat banyak batu karang pelbagai jenis. Batu karang menjadi tumpuan spesies ikan marin kerana banyaknya makanan plankton . Dasarnya tidak dalam, sesuai dengan kejadiannya sebagai pentas benua di Laut Sulawesi. Kedalaman sekitar 25 hingga 30 meter sesuai untuk aktiviti ‘scuba diving’.
Foto Kredit: blueewoke09.blogspot.com/2013/05/minimoon-pulau-mabul.html
Banyak sekali hidupan eksotik seperti sotong kurita, cephalopods, udang geragau, ketam, rumpai laut lain.
Hang Dhamin berkongsi coretan perjalanan beliau setelah lebih setahun menunggu impian untuk ke Pulau Mabul ini.
Aina Azami juga akhirnya jejak kaki ke sini setelah dengar kata-kata orang yang underwater scenery Pulau Mabul lebih cantik dari Pulau Perhentian.
Antara lain, umie pula berkata, terlalu banyak batu-batu karang yang terpelihara, cantik dan langsung tidak terusik. Selain itu, pelbagai spesis ikan laut dalam dan cetek yang cantik boleh ditemui di sini.
Poorbritney juga sudi berkongsi trip bajet beliau menaiki pesawat Air Asia.
3. Pulau Sipadan, Semporna, Sabah
Foto Kredit: yantieahmadblog.blogspot.com
Menurut sumber dari Wikipedia, Pulau Sipadan ialah sebuah pulau lautan berhampiran dengan Semporna, sebuah bandar di pantai timur Sabah, Malaysia. Pulau Sipadan merupakan satu-satunya pulau samudera di Malaysia daripada batu kapur dengan ketinggian 600 meter dari dasar laut.
Kalau tak pernah lihat ikan jerung, anda pasti akan berjumpa secara ‘live’ kerana ia adalah hidupan laut yang biasa dijumpai di sini. Jika sudah berada di Pulau Mabul, perjalanan ke Pulau Sipadan hanya mengambil masa 15 minit sahaja.
Belek-belak gambar di blog Yantie Ahmad yang siap pergi diving, Subhanallah, sungguh cantik hidupan laut di sini. Kalau Irina yang hamil pun boleh sampai ke sini, apa alasan anda?
4. Pulau Sapi, Kota Kinabalu, Sabah
Foto Kredit: chillout-soulout-freakout.blogspot.com/2012/09/pulau-sapi-kota-kinabalu.html
Pulau Sapi adalah pulau yang terletak di Taman Tunku Abdul Rahman. Pulau Sapi dibangunkan dengan kemudahan pelancong yang termasuk jeti, perlindungan berkelah, tempat memanggang, meja, bilik persalinan, dan bilik air.
Jika singgah di jeti Jesselton Point dan tidak tahu pulau mana yang ingin dikunjungi, selain Pulau Manukan, kami cadangkan anda pergi Pulau Sapi. Pakej lebih kurang sama, tidak ada banyak beza.
Lebih baik lagi, singgah kedua-dua pulau ini seperti Ella yang sewa satu bot terus. Katanya lagi, cukuplah kalau kita melawat satu atau dua pulau. Tidak perlu melawat banyak sebab pulau-pulaunya lebih kurang sama sahaja.
Kalau masih tidak tahu pulau mana yang patut dikunjungi, ikut nasihat Fizura yang pergi ke Pulau Manukan dan Pulau Sapi sambil angkut satu family ke sana. Menurut beliau lagi, pasir di Pulau Sapi lebih halus dari Pulau Manukan.
Hati-hati bila mandi di Pulau Sapi kerana ada jellyfish, ujar Qaseh Tia. Sebelum terlupa, tiket mesti di simpan untuk pergi ke pulau-pulau lain, jelas Anna yang melawat Pulau Manukan dan Pulau Sapi.
Menurut Pas De Nom, di sini juga ada pakej diving yang harganya termasuk makan dan harga sewa bot.
5. Pulau Tiga, Kota Kinabalu, Sabah
Foto Kredit: http://blog.tourism.gov.my/a-taste-of-survivor-island/
Menurut Wikipedia, Pulau Tiga adalah sebuah pulau yang tidak dihuni oleh manusia yang terletak di Laut China Selatan, dekat pesisir pantai barat Sabah, Malaysia.
Pulau ini terbentuk pada 21 September 1897 ketika gempa bumi yang melanda Mindanao menyebabkan letusan gunung berapi dekat Borneo.
Pulau Tiga terkenal sebagai lokasi pengambaran rancangan TV realiti Survivor yang pertama. Menurut daryl dari blog Tourism Malaysia, selepas mendarat di Lapangan Terbang Antarabangsa Kota Kinabalu, beliau naik van selama 2 jam ke Kuala Penyu. Dipetik dari blog daughterofdestiny, dari Kuala Penyu pula, perjalanan dengan speedboat pula hanya mengambil masa 30 minit.

B. Pulau Yang Kurang Popular di Sabah
Ada sebab pulau-pulau ini kurang popular dan tidak diketahui ramai. Mungkin kerana kurang promosi oleh media arus perdana tentang pulau-pulau yang menarik di Sabah.
Juga mungkin kerana tidak terdapat banyak kemudahan dan resort yang disediakan. Lebih-lebih lagi, ada antara pulau-pulau ini yang hanya menjadi kampung dan bukan untuk dikomersilkan. Jadi, jika tidak mengharapkan resort mewah dah boleh hidup ala kadar, tempat ini amat sesuai untuk anda.
Tambahan lagi, sukar untuk mendapat maklumat tentang pulau-pulau ini di Internet, terutama dari Wikipedia. Nasib baik ada beberapa orang blogger yang sudi mencoretkan perjalanan mereka ke sini.
1. Pulau Bohey Dulang, Semporna, Sabah
Foto Kredit: https://500px.com/paklang
Pulau ini juga dikenali dan dipanggil Pulau Bohaydulong atau Pulau Bohidulong. Jarak perjalanan dari bandar Semporna lebih kurang 30 minit, dengan menaiki bot. Pulau Bohey Dulang ialah satu daripada 8 pulau dalam  Tun Sakaran Marine Park.
Foto Kredit: blueewoke09.blogspot.com
Kalau ada masa, baca entri honeymoon dari Chawanna ini penuh dengan gambar kecantikan Pulau Bohey Dulang.
Foto Kredit: blueewoke09.blogspot.com
Kami teramat pasti, gambar-gambar ini bakal menggetarkan jiwa anda dan buat anda tergamam kerana teramat cantik!
2. Pulau Kapalai, Semporna, Sabah
Foto Kredit: divinginsipadan.com
Pulau Kapalai terletak lebih kurang 15 kilometer dari Pulau Sipadan. Ia adalah syurga bagi penggemar sukan skuba dan snorkeling. Pulau Kapalai juga adalah destinasi yang sangat sesuai untuk bulan madu.
Biasanya, ramai orang akan pergi ke Pulau Mabul-Pulau Sipadan-Pulau Kapalai-Pulau Bohey Dulang. Bak kata seorang blogger, akibat kawasan sekitar yang terlalu cantik, hatiku tertinggal di Kapalai.
3. Pulau Banggi, Kudat, Sabah
Foto Kredit: http://www.sunnyrainbowtours.com.my
Kalau mahu tahu, menurut Wikipedia, Pulau Banggi ini adalah pulau terbesar di Malaysia. Lebih besar dari Langkawi dan Pulau Pinang!
Foto Kredit: irwanfieldteam.wordpress.com
Baca catatan kembara dan pengalaman ke Pulau Banggi untuk maklumat lanjut. Jika minat diving, jangan lupa singgah ke sini juga.

4. Pulau Bum Bum, Semporna, Sabah
Foto Kredit: aqim22.deviantart.com
Menurut Wikipedia, Pulau Bum Bum terletak berhampiran dengan perairan Semporna, Kunak dan Lahad Datu. Dikatakan juga, saiz Pulau Bum Bum lebih kurang sebesar Singapura.
Walaupun Pulau Bum Bum bukanlah sebuah pulau pelancongan, airnya masih lagi crystal clear. Percutian ke Semporna tidak sempurna jika tidak singgah ke sini.
5. Pulau Mataking, Semporna, Sabah
Foto Kredit: sabahtourism.com
Tidak perlu cakap banyak, lihat gambar sahaja sudah buat mulut kita terlopong. Malah terdetik di hati, benarkah ada pulau sebegini di Malaysia?
Foto Kredit: mataking.com
Jika terlalu banyak kerja di pejabat, ambil cuti dan hilangkan stress di sini. Bila sudah sampai Pulau Mabul, jangan lupa singgah ke Pulau Mataking. Mungkin kena sewa bot yang agak mahal, tetapi sangat-sangat berbaloi.

 6. Pulau Timba Timba, Semporna,Sabah
Foto Kredit: flickr.com
Ini sememangnya pulau yang jarang dikenali ramai. Jikalau anda cuba Google untuk mencari maklumat, pasti anda akan kecewa. Nasib baik ada yang sudi berkongsi gambar ketika beliau pergi island hopping ke sana.
Foto Kredit: http://blog.napiemoksin.com
Pulau Timba Timba terkenal dengan pantainya yang cantik dan hidupan laut yang jarang dijumpai. Juga ada warna 3 layer yang sangat cantik.
Hidupan lautnya termasuk sotong besar, ular laut dan ikan jerung kecil. Selain itu, penyu juga selalui dijumpai di sini. Antara yang lain ialah udang kara, blue ribbon eels, moray eels, barracudas dan large coral trout.
7. Pulau Sibuan, Semporna, Sabah
Foto Kredit: syathebackpacker.blogspot.com
Walaupun namanya sama, ini bukan Pulau Sibu yang terletak di  Mersing, Johor. Pulau Sibuan termasuk dalam rangkaian Taman Marin Tun Sakaran.
Pulau ini berpenghuni dengan etnik Bajau Laut. Ada yang bersetuju, bercerita tentang pulau-pulau di Semporna lebih menarik dari tempat lain. Dikatakan lagi Pulau Sibuan adalah tempat pilihan diver sebelum Pulau Sipadan menjadi terkenal.
Foto Kredit: azmiman08.blogspot.com
Air di sini, katanya sangat jernih. Sekejap hijau, sekejap biru. Suasana sekeliling pula, bagaikan dalam filem yang dibuat-buat, padahal ia adalah yang semulajadi.
Akhir kata
Ini cuma sebahagian dari pulau-pulau yang menarik di Sabah. Sebenarnya, banyak sangat tempat percutian menarik di Malaysia, lebih-lebih lagi di negeri Sabah. Cuma ramai antara kita tidak tahu kerana kurang publisiti dan promosi di media massa. Buat apa pergi ke Maldives jika pantai dan pulau di Malaysia adalah setanding?


PUMA Memperkenalkan IGNITE Dual – Dua Manfaat Fleksibiliti dan Kusyen di Dalam Sebuah Kasut Untuk Berlari

PUMA terus-menerus melebarkan sayapnya dan memperkenalkan yang baru untuk musim sejuk dan musim luuh 2016 yang menawarkan fungsi dan gaya.

Direka untuk menawarkan fleksibiliti dan kusyen bagi pelari jarak pertengahan dan jauh, IGNITE Dual adalah lain daripada yang lain. Ia juga direkabentuk dengan grafik yang menarik bagi memukai penonton di Sukan Olimpik bagi atlet-atlet yang ditaja PUMA.

IGNITE Dual yang baru ini dan kelengkapan untuk berlari boleh didapati di semua kedai PUMA, PUMA.com dan toko-toko sukan.
Mengenai PUMA
PUMA is one of the world’s leading Sports Brands, designing, developing, selling and marketing footwear, apparel and accessories. For over 65 years, PUMA has established a history of making fast product designs for the fastest athletes on the planet. PUMA offers performance and sport-inspired lifestyle products in categories such as Football, Running and Training, Golf, and Motorsports. It engages in exciting collaborations with renowned design brands to bring innovative and fast designs to the sports world. The PUMA Group owns the brands PUMA, Cobra Golf and Dobotex. The company distributes its products in more than 120 countries, employs more than 11,000 people worldwide, and is headquartered in Herzogenaurach/Germany. For more information, please visit http://www.puma.com


PUMA Lancar evoTOUCH – But Kulit Ringan

PUMA telah melancarkan evoTOUCH yang baru, but bolasepak kulit dengan kawalan dan sentuhan yang tiada tandingannya. evoTOUCH PUMA merupakan sebahagian daripada kategori but bolasepak Global Sport Brand yang baru, direka untuk pemain seperti Cesc Fàbregas, Marco Verratti dan Santi Cazorla yang akan memakai but ini di atas padang apabila bermulanya musim baru.

evoTOUCH PUMA bakal menggegarkan dunia bolasepak dengan menawarkan penyelesaian yang lebih ringan dan cepat bagi pemain-pemain yang mencari but ringan dan inovasi disertai dengan manfaat bahan kulit klasik. Alami evoTOUCH PUMA dengan sebuah filem reality maya bertajuk ‘Create Gravity’, sebuah filem 360 darjah yang membolehkan anda alami sendiri but evoTOUCH ini. Tontonlah dengan menggunakan Google Cardboard, VR Headset, atau telefon bimbit dengan accelerometer atau dengan computer dengan tetikus dan papan kekunci WASD.

<iframe width=”560″ height=”315″ src=”https://www.youtube.com/embed/Q9KDY6-dGdg” frameborder=”0″ allowfullscreen></iframe>

But ini diperbuat daripa bahan yang sangat lembut, sangat nipis dan ringan, membolehkan kaki berada lebih dekat dengan bola dan menghasilkan sentuhan luarbiasa dalam apa jua keadaan. Stokin evoKNIT memberikan padanan yang selesa, dan anak panah GripTex anti gelinciran di dalam stoking menghalang kaki daripada tergelincir dan memastikan kestabilan pada kaki. Sentuhan dan keselesaan bergabung dengan kestabilan, menghasilkan SPEEDTRACK yang baru.

Pemain tengah Sepanyol PUMA Cesc Fàbregas berkata; “evoTOUCH PUMA adalah but yang sangat hebat untuk gaya permainan saya, hubungan dan sentuhan dengan bolasepak sangat menarik yang amat penting bagi kawalan bola yang maksimum. Saya amat kagum dengan but ini daripada ujian yang telah saya lakukan dan tidak sabar untuk kembali ke atas padang di musim baru ini dengan evoTOUCH.”
evoTOUCH PUMA kini boleh didapati di www.puma.com, di kedai PUMA dan menerusi peruncit bolasepak seluruh dunia.
About PUMA
PUMA is one of the world’s leading Sports Brands, designing, developing, selling and marketing footwear, apparel and accessories. For over 65 years, PUMA has established a history of making fast product designs for the fastest athletes on the planet. PUMA offers performance and sport-inspired lifestyle products in categories such as Football, Running and Training, Golf, and Motorsports. It engages in exciting collaborations with renowned design brands to bring innovative and fast designs to the sports world. The PUMA Group owns the brands PUMA, Cobra Golf and Dobotex. The company distributes its products in more than 120 countries, employs more than 11,000 people worldwide, and is headquartered in Herzogenaurach/Germany. For more information, please visit http://www.puma.com


PUMA Melancarkan Kempen ‘WE ARE THE ARSENAL’

PUMA hari ini melancarkan kempen Arsenal, menerusi filem pertama mereka bagi musim 2016/17. ‘We Are THE Arsenal’ memaparkan pengalaman dan kebanggaan peminat, pemain – masa dahulu dan sekarang, yang bersama-sama berkongsi minat yang mendalam untuk kelab dari Utara London ini.

Kempen ini bermula dengan Arsenal yang pertama sekali menggunakan perkataan “THE” di dalam namanya, satu sejarah baru bolasepak. Filem yang bakal dilancarkan ini menampilkan pemain seperti Santi Cazorla and Hector Bellerin, legenda seperti Thierry Henry, Robert Pires dan Freddie Ljungberg; serta peminat dari London, Mumbai, Shanghai dan New York – semuanya dengan interpretasi masing-masing berkenaan ‘We are THE Arsenal’.
Filem tersebut boleh ditonton di sini: https://youtu.be/9jrz8InnXoI

Sepanjang empat minggu akan datan, empat lagi filem bakal dilancarkan yang memberi gambaran lebih luas mengenai pengalaman peminat-peminat Arsenal di Mumbai, Shanghai, New York, dan juga London. Mereka memberikan sokongan kepada pasukan Arsenal dan nilai-nilai bersama yang dikongsi peminat Arsenal di seluruh dunia.

Mengenai PUMA
PUMA is one of the world’s leading Sports Brands, designing, developing, selling and marketing footwear, apparel and accessories. For over 65 years, PUMA has established a history of making fast product designs for the fastest athletes on the planet. PUMA offers performance and sport-inspired lifestyle products in categories such as Football, Running and Training, Golf, and Motorsports. It engages in exciting collaborations with renowned design brands to bring innovative and fast designs to the sports world. The PUMA Group owns the brands PUMA, Cobra Golf and Dobotex. The company distributes its products in more than 120 countries, employs more than 11,000 people worldwide, and is headquartered in Herzogenaurach/Germany. For more information, please visit http://www.puma.com


PUMA Umum Cara Delevingne Sebagai Muka Baru Kempen Wanita ‘Do You’

Jenama Sukan Global PUMA melancarkan kempen wanita  ‘DO YOU’ yang bertujuan untuk memberi keyakinan kepada wanita seluruh dunia. Sebagai sebagai daripada kempen ini, PUMA mengumumkan akan bekerjasama dengan model, akstres dan aktivitis Cara Delevingne. Beliau menyertai PUMA sebagai duta termasuklah Rihanna, yang berkhidmata sebagai Pengarah Kreatif kempen ini.

“‘DO YOU’ adalah untuk kuasai diri sendiri dan mencari kuasa di dalam pemilikan tersebut – ia merupakan sebuah kenyataan yang hebat,” ujar Cara. “Ia tentang menerima diri anda, tidak kira apa kekurangan sekali pun. ‘DO YOU’ adalah mengenai mencari kebenaran anda dan berpegang kepadanya. Ia amat istimewa kerana ia bermaksud sesuatu yang berbeza untuk semua orang. Ia menggalakkan orang ramai untuk menjadi diri mereka sendiri.”

Kempen ini diinspirasikan oleh Rihanna yang pernah berkata “Saya cabar diri saya sendiri untuk merealisasikan impian. Saya tidak melakukan sesuatu sebagai tindakbalas atau kontroversi. Saya hanya menjalani kehidupan saya.” Kempen ini memberi inspirasi kepada wanita untuk memberanikan diri, buat peraturan mereka sendiri, dan tidak mengambil ‘tidak’ sebagai suatu jawapan.

Kempen ‘DO YOU’ dilancarkan bulan ini dengan produk berbilang kategori sehingga Disember dengan koleksi Lari & Latihan dan Gaya Sukan PUMA. Cara akan muncul di pengiklanan luar, kedai-kedai PUMA, dan PUMA.com. Follow @PUMAWomen dan @PUMA untuk perkembangan terkini kempen.

MENGENAI PUMA
PUMA merupakan salah sebuah jenama terunggul sukan, merekabentuk, membangunkan, menjual dan memasarkan kasut, pakaian dan aksesori. Untuk lebih 65 tahun, PUMA telah menempa sejarah dengan membuat rekabentuk produk yang laju bagi atlet-atlet terpantas dunia. PUMA menawarkan produk gaya hidup dan sukan seperti Bolasepak, Lari, Latihan, Golf, dan Sukan Permotoran. Syarikat ini mengedar produknya sendiri ke lebih daripada 120 buah negara, dan mempunyai lebih daripada 10,000 pekerja seluruh dunia, dan berpangkalan di Herzogenaurach/Germany. Untuk maklumat lanjut, layari http://www.puma.com.


9 Jenis Sayur Kurang Sesuai Untuk Anak Ada Ekzema, Patutlah Makin Gatal!

Penyakit kulit ekzema adalah sejenis keadaan kulit yang menyebabkan kegatalan dan keradangan kulit. Seksanya ada penyakit ini, badan berpeluh pun tidak boleh sangat sampai mengganggu aktiviti harian terutamanya anak-anak termasuk jugak rutin pemakanan. Oleh itu, amat penting untuk anda menjaga dan memantau jenis makanan yang diambil supaya dapat mengurangkan lantas menyembuhkan masalah kulit ekzema anak-anak.
Walaupun sayur bagus untuk diet seharian anak-anak tetapi ketahuilah ada 9 jenis sayur yang kurang sesuai untuk anak-anak yang mengalami masalah ekzema. Sayur apa itu?

Baca juga: Kenapa Kerap Rasa Berdebar-Debar? Rupanya Anda Alami Stres Kronik!
9 jenis sayur yang kurang sesuai untuk anak ekzema
Elak kejap 9 jenis sayur ni, untuk proses penyembuhan yang lebih baik, insyaAllah. Struggle sangat kan ibu yang jaga anak eczema. Taktahu nak bagi anak makan apa dah. Masak sendiri, semua kat rumah guna real food pun masih gatal lagi. Salicylate, amine dan glutamate.

Makanan yang ada kandungan ini, boleh bawa kesan gatal bila dimakan, jika keadaan tubuh anak sensitif dengan 3 bahan semulajadi ini. Ada beberapa jenis sayur, yang ada kandungan 3 bahan ni. Yang mana, kemungkinan akan terukkan gatal eczema anak.

1. Capsicum

Capsicum ni tinggi vitamin C, tapi kurang sesuai dengan anak eczema. Capsicum tinggi dengan kandungan salicylates.
2. Tomato

Tomato real food, yang belum sesuai kalau eczema tengah flare. Tomato ada ketiga-tiga salicylate, amine dan glutamate.
3. Jagung

Jagung rebus breakfast mudah, tapi belum lagi untuk anak eczema. Tinggi dengan salicylate dan glutamate.
4. Brokoli

Brokoli manis dan sedap, tapi hati-hati dengan anak eczema, ada salicylate dan glutamate.
5. Terung

Terung tinggi dengan salicylate dan amine.


Rupanya Anak Kerap Sakit Sebab ‘Terlalu Bersih’. Ini 5 Sebab Kuman Penting Untuk Mereka

“Eee… Main kat mana sampai kotor sangat baju ni. Susah tau Mama nak basuh hilangkan kotor ni!”
Cuti-cuti ni memang panjang akal budak-budak kat rumah tu. Ada yang boring duduk rumah, join kawan-kawan main dekat luar. Bila balik habis kotor baju, confirmlah kena bebel dengan Mak kan.

Tapi di zaman moden ni, mungkin perkara macam ni agak susah kita nak tengok. Ramai yang dah duduk apartment, main game / permainan indoor dan jarang keluar rumah.
Malah, para pengkaji mengatakan bahawa anak-anak zaman sekarang terlalu ‘bersih’ sampaikan mereka ini lebih mudah dijangkiti penyakit.

Eh, bukan ke kalau lebih bersih tu bagus untuk elak penyakit?

Haa… Sebenarnya tidak. Sebab apa?
Jom baca selanjutnya.

5 Sebab Pentingnya Dedahkan Anak Kepada ‘Kuman’ & ‘Bakteria’
1. Menstimulasikan Sistem Imun
Tahukah ibu, persekitaran yang terlalu bersih dan steril boleh membuatkan anak-anak kita lebih mudah dijangkiti penyakit.
Bunyi macam pelik tapi inilah fakta yang dirungkaikan oleh beberapa kajian sains.
Prof Gilbert, penulis buku ‘Dirt is Good: The Advantage of Germs for Your Child’s Developing Immune System’ berkata bahawa bukan semua kuman itu jahat.
Berbeza dengan tanggapan ramai ibu ayah, sebahagian besar kuman ini sebenarnya akan menstimulasikan sistem imun dan menjadikan kanak-kanak lebih kuat.
www.dupagecu.com
2. Mengurangkan Risiko Alergi
Ramai antara kita takut anak sakit bila mereka termakan makanan yang jatuh atas tanah, takut bila anak bergelumang dengan lumpur atau tanah, takut anak pegang kucing dan digigit serangga, takut anak terjatuh bila bermain di luar.
Ironinya, dengan tindakan inilah sebenarnya sistem imun kanak-kanak menjadi lemah, sensitif dan mudah mendapat alergi.
Menurut sebuah artikel dalam Hello Doctor, para pengkaji percaya bahawa kebanyakan alergi ini boleh dikurangkan dengan membiarkan anak-anak bermain dan didedahkan dengan ‘kotoran’.
Sebuah kajian pada tahun 2011 mendapati penggunaan triclosan (iaitu bahan aktif dalam sabun antibakteria) mempunyai kesan negatif terhadap sistem imun. Mereka yang selalu terdedah kepada triclosan ini didapati menunjukkan kadar alergi dan demam yang lebih kerap.

3. Mencetus Tindak Balas Pada Sistem Imun
Menurut pakar, pendedahan kepada parasit, bakteria dan kuman dapat membantu membina ketahanan sistem imun kanak-kanak.
Ini kerana, sistem imun kanak-kanak perlu belajar untuk merespon terhadap mikrob apabila terdedah kepada persekitaran tersebut.

4. Mengurangkan Risiko Asthma
Mengikut kajian yang pernah diterbitkan menerusi TIME Magazine, saintis percaya bahawa pendedahan kepada mikrob akan mematangkan sistem imun mereka lebih awal berbanding anak-anak normal, sekaligus mengurangkan risiko asthma dan alahan (alergi).
Kajian tahun 2007 juga nendapati bahawa penggunaan penyembur antibakteria di rumah-rumah secara kerap meningkatkan kebarangkalian asthma di kalangan mereka.
Fakta ini turut disokong oleh kajian yang mendapati kanak-kanak yang tinggal di dalam rumah yang mempunyai haiwan peliharaan adalah yang paling kurang mendapatkan rawatan respiratori di klinik-klinik.

5. Banyak Yang Dapat Anak Belajar Di Luar
Zaman sekarang ni makin ‘rare’ anak-anak nak dapat peluang main di luar. Kawasan rumah semua dah moden, ibarat sebuah hutan konkrit. Kalau balik kampung pun ke bandar juga kan?
Aktiviti luar bukan saja dapat meningkatkan kecergasan fizikal anak-anak, tetapi ia juga penting untuk kecerdasan mental mereka.
Selain meraikan sikap adventurous dan sifat ingin tahu, anak-anak juga dapat belajar menghayati serta menghargai keunikan alam semulajadi.
Rugi sangat kalau anak-anak kita tak didedahkan dengan alam semulajadi ciptaan Allah ini. Ia adalah anugerah ‘percuma’ yang sering dipandang rendah akan nilainya oleh masyarakat zaman ini.

Kebersihan Itu Penting, Cuma Tak Perlu Sampai ‘Paranoid’
Adakah ini bermaksud ibu ayah boleh ‘lepas tangan’ tentang hal kebersihan anak?
Tentu sekali TIDAK. Sebaliknya, ibu ayah perlu faham bahawa anak-anak perlu diberi pendedahan kepada alam semulajadi dan persekitaran yang normal.
Tak perlu takut atau paranoid jika anak bermain kotor sebab semua ini ada kebaikannya buat anak-anak kita. Lepas main nanti, boleh basuh dan bersihkan badan serta pakaian.
Jadi, ibu ayah kenalah banyakkan aktiviti luar dengan anak lepas ni. Tak dapat bawa anak ke taman setiap hari, hujung minggu pun ok!


Sejak berumur dua bulan, bayi seharusnya sudah pandai mengeluarkan suara seolah-olah bercakap. Namun begitu, percakapan bayi di usia ini tidak mungkin difahami. Bayi di usia ini hanya berbual-bual kosong tanpa maksud dan penyampaian. Semakin meningkat usianya, bayi akan berubah gaya percakapannya.
Bermula dari hanya mengeluarkan suara, hinggalah boleh bercakap satu suku kata seperti ba, ma, ta, da, dan seterusnya beroleh satu perkataan pendek yang mudah seperti mama, baba, dada, tata. Bayi di usia ini juga sudah faham maksud dan tahu bagaimana menyampaikan sesuatu hasrat walaupun dalam keadaan pelat.

Berdasarkan kajian, purata anak yang boleh mula bercakap ialah pada sekitar umur satu tahun ke atas. Akan tetapi, terdapat juga sesetengah anak yang masih tidak pandai bercakap walaupun sudah berumur tiga tahun.
Selain faktor semulajadi, punca anak lambat bercakap juga mungkin datangnya daripada kesilapan ibu bapa sendiri.

Foto Kredit: textodegaragem.com

5 Kesilapan Ibu Bapa Punca Anak Lambat Bercakap
Ini 5 punca anak lambat bercakap yang perlu anda tahu.
1. Kurang Terlibat Dalam Perbualan
Anda perlu banyakkan berbual dengan anak. Katakanlah apa jua perkara yang boleh menarik minat anak anda untuk berbual biarpun anak anda akan membalas percakapan anda dengan bahasa yang kurang difahami.
Selain membantu anak untuk bercakap, teknik ini juga dapat mengeratkan ikatan antara anda dan anak anda.
Ada anak yang terlalu malu atau tak berani bersuara kerana takut dimarahi dek hubungan yang kurang akrab dengan ibu bapa.
Foto Kredit: bbmundo.com
2. Kurang Pendedahan Pada Perkataan
Perlu diingat, anak-anak tidak semestinya diperkenalkan dengan perkataan baru melalui buku, tetapi juga kesemua deria rasa mereka – iaitu apa yang dilihat, disentuh, dirasa dengan lidah, atau dihidu. Ini tentu akan memberi mereka pengalaman yang lebih mendalam.
Ini bermaksud, bermain dengan anak secara aktif dapat membantu meluaskan kosa kata anak.
Anak anda akan ingat perkataan yang disebut berulangkali dan bakal faham maksudnya. Mereka juga akan tahu bilakah masa yang sesuai untuk menggunakan perkataan tersebut.

3. Terlalu Lama Dengan Gajet
Dalam zaman serba canggih ini, memang sukar untuk kita menghalang anak daripada menonton gajet. Benar, ada banyak rancangan dan video pendidikan dalam gajet yang boleh merangsang minda mereka. Tetapi, kebanyakan komunikasi ini adalah bersifat 1 hala.
Berbeza dengan bermain di luar atau dalam dunia sebenar, permainan di alam maya tidak menekankan koordinasi tangan-mata atau emosi anak untuk bersuara.
Apabila ada yang merespon terhadap suara anak, barulah mereka akan lebih bersemangat untuk mengucapkan lebih banyak perkataan.

4. Mengajuk Anak Bercakap Pelat
Anak-anak yang baru belajar bercakap pasti tidak betul sebutannya atau dipanggil pelat.
Kita sebagai orang dewasa yang boleh bercakap dengan lancar tidak seharusnya mengikut percakapan anak-anak yang pelat.
Cakaplah seperti biasa agar anak-anak mengerti apa yang disebut itu salah dan akan berusaha untuk mengikut gaya percakapan yang betul. Jangan biasakan mengajuk anak anda bercakap pelat kerana ianya akan mengganggu proses percakapannya.
Foto Kredit: popsugar.com
5. Pergaulan Yang Terhad
Anak-anak yang selalu bergaul dengan orang dewasa biasanya akan lebih cepat bercakap berbanding anak-anak yang bergaul dengan rakan sebaya.
Anak-anak yang dihantar ke pusat jagaan biasanya kurang bercakap jika dibandingkan dengan anak-anak yang dihantar ke rumah pengasuh persendirian. Walaubagaimanapun, ia juga bergantung kepada komunikasi antara pengasuh dan anak-anak.
Foto Kredit: huffingtonpost.com
Turut Dipengaruhi Faktor Genetik & Kesihatan
Selain faktor luaran yang disebutkan di atas, punca anak lambat bercakap mungkin juga berasal daripada punca semulajadi seperti genetik atau kesihatan.
Contohnya, bayi yang dilahirkan kurang berat atau pra-matang didapati mempunyai lebih kebarangkalian untuk lambat bercakap selain faktor genetik yang dipengaruhi oleh keturunan.
Jadi, anda boleh bertanyakan ibu bapa anda sama ada keluarga anda mempunyai sejarah keterlewatan bahasa di kalangan ahli keluarga lain.
Foto Kredit: unikassa.ru
Jangan biarkan ianya berterusan
7 faktor di atas ini adalah antara punca anak lambat bercakap yang paling umum.
Menurut doktorbudak.com, jika anda ingin mendapatkan kepastian kenapa anak lambat bercakap ini yang boleh anda lakukan:

berjumpa doktor kanak-kanak
berjumpa pakar terapi bahasa atau pathologist
berjumpa audiologist (pakar telinga) untuk mengenalpasti sama ada anak mengalami masalah pendengaran yang menjejaskan proses bercakap

Anda disyorkan untuk mendiagnosa dan mendapatkan rawatan awal untuk kesan yang lebih positif. Apapun, jangan putus asa dalam mengajar anak-anak bercakap kerana setiap anak mempunyai tahap kecerdasan yang berbeza.